Kanow - Cornwall 24\nPost by Anselm » Sun Oct 09, 2011 4:49 pm\nOw prederi yth esen vy dell via didhan orthyn ni gorra kan po diw yn-bann omma. My a vynn dalleth, yn-unn waytya dell vynn tus hwath gul ynkettella kefrys.\nPost by Anselm » Sun Oct 09, 2011 4:51 pm\n(war Bella, Ciao)\nAvar dhe vyttin,\nYn bann pan sevis,\nO kymmyas teg, kymmyas teg, kymmyas teg, teg, teg,\nOt y trovis eskar kas.\nA gasor gwerin,\nDhe'n gas keskerdhyn,\nDhe'n gas keskerdhyn\nKyn y kevyn mernans tynn.\nHa mars y'm ledhyr\nWar ves an bresel,\nWar ves an bresel\nOmma dhym gwra palas bedh.\nPal bedh dhe'n myttin,\nYn skeus an eythin,\nYn skeus an eythin\nRyb an hyns dhe Gomm an Moer.\nHa'n oll a dremen,\nAn eythin melyn,\nAn eythin melyn\nA wordh an bleujennigow owr.\nOwr byw an eythin,\nYn kovadh lemmyn,\nYn kovadh lemmyn\nHa bys vykken dhyn a vydh.\nPost by Kathlovenn » Mon Oct 10, 2011 2:30 pm\nMy re'th klewas ow kana henna war R an G ha fest da o genev. Pes da ov dh'y weles skryfys omma. Meur ras.\nPost by Pokorny » Mon Oct 10, 2011 3:09 pm\nPost by Anselm » Mon Oct 10, 2011 6:52 pm\nYma genev onan yn le kyn fe. Res dhymm mones dhe hwilas!\nPost by Anselm » Mon Oct 10, 2011 9:44 pm\nArloedh, Ro Dha Vennath\n(war Nkosi Sikelele iAfrika ha Die Stem)\nArloedh, ro dha vennath dhe'gan bro,\nGlan re bo hy bri dre'n bys a-dro,\nGoslow orth pysadow agan lev,\nRo dha vennath dhyn, klyw, a Das a Nev.\nSav, sav yn-bann,\nSav, sav yn-bann\nYn pub tre, lys, ha lann,\nMes, hal, brynn ha glann.\nDhe'gan pobel gerys ro dha withans kadarn,\nRo dha gres dhe'n oll a's kar peub lown ha karn:\nGwith hi yn mysk kenedhlow oll an bys,\nGwith hi yn mysk kenedhlow oll an bys:\nGwith ni oll hys ha hys,\nGwith ni oll hys ha hys.\nDre'gan ebron lan hag ughel,\nHa'gan morow glas ha down,\nHag a-dreus peub tre dhiogel,\nHag a'n alsow serth heb own:\nNi a glyw an galow lowen\n“Sevewgh oll yn lel ha gwir!”\nHag yn gorthyp krev y sevyn\nRag rydhses agan tir.\nHa lemmyn rag neppyth diffrans yn-tien ...\nPost by factotum » Mon Oct 10, 2011 9:48 pm\nHemm o gwryz genev nans yw termyn nebez hir, mez nevre ny allsen hy gorfenne. Yma hwans a lies gwersow ow sywye an patron, yn unn geskelmi taklow moy po le hwarthus worth rannow an hernenn, may fydh an geskan ystynnyz tro-a-dro. Heb mar hwi oll a azwonn an gan Sowsneg gehaval, kenyz yn lies furv a-dro morryb Pow Sows hag Alban.\n[Health Warning!! Beginners should not attempt this song with preocclusion!!]\nKan an Hernenn\nRo dhyn ni hernenn ha kebmer hy fedn,\nMilweth gwell ez tabm bredn,\nKebmer pedn, po tabm bredn ...\nA'n puskez oll a drig y'n hyli,\nRo dhyn ni hern, po bern bras brylli,\nRo ... dhyn ... ni-iii ... HERN!\nRo dhyn ni hernenn ha kebmer hy lagaz,\nMilweth gwell ez Agan Tavaz,\nKebmer lagaz, po Agan Tavaz,\nKebmer pedn, po tabm bredn,\nA'n puskez oll ... (etc.)\nRo dhyn ni hernenn ha kebmer hy thin,\nMilweth gwell ez fratyers fin,\nKebmer tin, po fratyers fin,\nKebmer pedn, po tabm bredn, < [yndella an rann-ma yw ystynnyz pub tro, dhe voz kenyz moy ha moy uskis, heb mar]\nA'n puskez oll a drig y'n hyli, [ow toz ha boz lent troha'n diwedh]\nRO DHYN NI-III ... HERN!!!\nDhe wir, rez boz nebez medhow kyns kane kanow a'n par-ma yn ewn\nPost by Anselm » Mon Oct 10, 2011 10:36 pm\nMy a vydn dalleth lebmyn!\nPost by Anselm » Tue Oct 11, 2011 10:09 pm\nNi a Feth Pub Kamm\n(war We Shall Overcome)\nNi a feth pub kamm,\nNi a feth pub kamm unn jydh,\nHa hwath my a grys\nY'm kolonn down\nDell fethyn ni pub kamm unn jydh.\nNi a droes an hyns,\nNi a droes an hyns unn jydh,\nDell droesyn ni an hyns unn jydh.\nNi a gerdh warbarth,\nNi a gerdh warbarth unn jydh,\nDell gerdhyn ni warbarth unn jydh.\nNyns eus warnan own,\nHedhyw nyns eus warnan own vydh oll,\nNa berthyn hedhyw own vydh oll.\nKernow a vydh rydh,\nKernow a vydh rydh unn jydh,\nDell welyn Kernow rydh unn jydh.\nPost by pietercharles » Wed Oct 12, 2011 9:00 am\nPle'ma Oll an Bleujennow?\nPle'ma oll an bleujennow, termyn tremenys?\nPle'ma oll an bleujennow, dres termyn hir?\nMowesi re's kuntellas.\nP'eur fynnons i konvedhes?\nPle'ma oll an mowesi, termyn tremenys?\nPle'ma oll an mowesi, dres termyn hir?\nPle'ma oll an mowesi?\nDemmedhys gans gwer yowynk.\nPle'ma oll an gwer yowynk, termyn tremenys?\nPle'ma oll an gwer yowynk, dres termyn hir?\nPle'ma oll an gwer yowynk?\nGyllys rag bos soudoryon.\nPle'ma oll an soudoryon, termyn tremenys?\nPle'ma oll an soudoryon, dres termyn hir?\nPle'ma oll an soudoryon?\nY'ga bedh yn korflannow.\nPle'ma oll an korflannow, termyn tremenys?\nPle'ma oll an korflannow, dres termyn hir?\nPle'ma oll an korflannow?\nKudhys yns gans bleujennow.\nP'eur fynnyn ni konvedhes?\nPost by Anselm » Wed Oct 12, 2011 11:02 pm\nMoy! Moy hwath!\nPost by pietercharles » Fri Oct 14, 2011 9:21 am\nWosa prederi a-dro dhe'n gan 'Ple'ma oll an Bleujennow?' y'n soedhva de my a erviras nag yw an diwettha linennow yn pub gwers da genev drefenn an poeslev dhe goedha war syllabenn gamm y'n ger 'konvedhes'.\nYtho, martesen gwell via 'A wrons i dyski nevra?' hag y'n diwettha gwers ''A wren ni dyski nevra?'. Po neppyth arall - profyansow?\nHa my a verkyas nammnygen bos 'an gwer yowynk' kamm (peryllus yw 'treghi ha glusa'!). Y tal bos 'an wer yowynk', heb mar. Ny vynnav tus dhe gana gramasek drog y'n karaoke restrys rag Lowender Peran!\nPost by Anselm » Fri Oct 14, 2011 8:21 pm\nGrammasek stronk? Re varow an tybyans!\nPost by factotum » Wed Oct 19, 2011 3:11 am\nA ny dal an poeslev koedhe war an syllabenn dhiwethha oll dhe dhiwedh "Bleuzennow"? Kepar yn sowsneg war "learn"? A allse an ger "byth" boz usyyz omma yn le "nevre" martesen. "Byth" heb treylyans yw kevyz yn fenowgh avel adverb, e.g. "Byth ni vynnav gul henna". Awoz y voz unnsyllabeg, moy emphatic yw, my a gryz agez "nevre" may fydh oll an nerth gorryz war an unn syllabenn-na.\nPost by factotum » Wed Oct 19, 2011 3:28 am\nOn the subject of Cornish translations, there's a factoid being propagated around Facebook, YouTube comments, Twitter and suchlike low joints (most of which I avoid on principle) that the Cornish words to "The Lark in the Morning" were collected by Baring-Gould about a century earlier than the date when he collected the English words (1891). The origin of this myth seems to be a muddled Wikipedia entry which gives the Cornish words from "Hengan" followed by the English "translation". What this shows is that people really want to believe that the language never died, which is interesting in itself. What interests me is who actually did the (UC) Cornish translation. It contains grammatical errors so I doubt if it could have been the work of Gendall, Brian Webb, Julyan Holmes etc. It begins :\n"Del en vy ow kerdhes un myttyn yn mys me"\n"Y clewys moren yowynk, neb geryow yn-meth hy"\nWhich would never ever rhyme in any form of Cornish trad. or revived afaik. [groan]\nThe third line ends with "may vo" [sic]\nSo it looks like it comes from fairly early in the Nancian phase of the Revival. So, does anyone know when and by whom this song was translated?


Compare Bible readings for Lavarow Koth 6 in the ABK and the RSV - Bible Society\nLavarow Koth 6 ABK\nGwarnyans erbynn Follneth\n1Ow mab, mar resys gaja rag dha gentrevek,\nmar shaksys leuv yn goestel rag estren,\n2mar peusta maglennys yn kows dha dhiwweus,\nkechys yn geryow dha anow,\n3ena gwra hemma, ow mab, hag omsaw,\nrag deuves yn galloes dha gentrevek;\nke, bydh uvel, ha pled gans dha gentrevek.\n4Na ro kosk dhe'th tewlagas,\nna hun dhe greghyn dha dhewlagas;\n5omwith avel ewik rag an helghor,\navel edhen rag dorn an edhnor.\n6Ke dhe'n voryonenn, ty dhiek;\npreder a'y fordhow hi, ha bydh fur.\nnaneyl soedhek na rewler,\n8hi a bareus hy boes yn hav,\nha kuntell hy sosten y'n drevas.\n9Pes termyn y hwrowedhydh, A dhiek?\nP'eur hwre'ta sevel a'th hun?\n10Nebes kosk, nebes hun,\nnebes plegya a'n dhiwla dhe bowes,\n11ha boghosogneth a dheu warnas avel brybour,\nhag esow avel gour ervys.\n12Den koeg, drog wour\na a-dro gans kows kamm,\n13hag a wynk gans y dhewlagas, a grav gans y dhewdroes,\na gevarwoedh gans y vys;\n14gans kolonn dreus ev a dhevis droktra,\npup-prys ow hasa kedrynnow.\n15Ytho y derroes a dheu warnodho distowgh,\na-ji dhe brysweyth ev a vydh brewys dres sawya.\n16Yma hwegh tra a gas an ARLOEDH,\nseyth yw tra gasadow dhodho:\n17lagasow goethus, taves gowek,\ndiwla hag a skoell goes gwiryon,\n18kolonn hag a dewl droktowlow,\ntreys hag a fysk ow poenya dhe dhroktra,\n19fals dhustunier hag a anell gow yn-mes,\nha den neb a has diskord yntra breder.\n20Ow mab, gwith gorhemmynn dha das,\nha na forsak dyskans dha vamm.\n21Kolm i war dha golonn pup-prys;\nmayl i yn kyrghynn dha gonna.\n22Pan gerdhydh, i a'th led;\npan wrowedhydh i a woel warnas;\nha pan dhifunydh i a gews genes.\n23Rag an gorhemmynn yw lugarn ha'n dyskans yw golow,\nha'n reprevow a dhyskybleth yw an fordh a vewnans,\n24rag dha witha orth benyn dhrog,\north taves medhel an venyn estren.\n25Na yeun war-lergh hy thekter y'th kolonn,\nha na as hi dhe'th synsi gans blewennow hy dewlagas;\n26rag y hyllir gobrena hora a dorth-vara,\nmes gwreg gour arall a breydh poran an enev drudh.\n27A yll gour doen tan yn y askra,\nha'y dhillas bos heb aga leski?\n28Po a yllir kerdhes war regydh\nha ny vydh y dhewdroes goleskys?\n29Yndella yth yw neb a a-ji dhe wreg y gentrevek;\nneb a's tav, ny vydh ev heb kessydhyans.\n30Ny wra tus dispresya lader mar lader\nrag lenwel y edhomm pan y'n jeves nown;\n31mes mars yw dalghennys, ev a dal seythplek;\nres yw dhodho ri oll gwara y ji.\n32Neb a wra avoutri gans benyn yw diboell;\nneb a'n gwra a omdhistru.\n33Ev a'n jevydh goliow ha disenor,\nha ny vydh y vewl defendys.\n34Rag avi a wra dhe wour bos konneryek,\nha ny vynn sparya pan gemmer dial.\n35Ny vynn ev degemmeres attal vyth;\nna ny vydh ev pes da, kyn redh rohow pals.\nSarah_788328 - 8 months ago


Esra 5 (ABK) - Bible Society\nOber Drehevyans an Tempel Dastallethys\n1Ena an brofoesi, Haggay ha Zekaria mab Iddo, a brofoesas dhe'n Yedhewon esa yn Yuda ha Yerusalem yn hanow Duw Ysrael, esa warnedha. 2Ena Zerubbabel mab Shealtiel, ha Yeshua mab Yosadak a sevis, ha dalleth dastrehevel chi Duw usi yn Yerusalem: ha gansa yth esa brofoesi Duw, orth aga gweres.\n3Yn kettermyn Tattenay, governour an rannvro Dres-an-Avon, ha Shethar-bozenay, ha'ga heskowetha a dheuth dhedha, ha kewsel dhedha yndella, ‘Piw re ros dhywgh arghadow dhe dhrehevel an chi ma, ha dhe gowlwul an fosow ma?’ 4I a wovynnas orta ynwedh, ‘Pyth yw henwyn an wer esons ow trehevel an drehevyans ma?’ 5Mes yth esa lagas aga Duw ow kwitha war henavogyon an Yedhewon, ma na wrussons aga lettya, bys pan dheffa an derivas dhe Darius: ha bys pan vo degemmerys gorthyp dre lyther dhe'n mater ma.\n6Dasskrif a lyther Tattenay, governour an rannvro Dres-an-Avon, ha Shethar-bozenay, ha'ga heskowetha an soedhogyon, esa yn rannvro Dres-an-Avon, a dhannvonsons dhe Darius an myghtern; 7i a dhannvonas lyther dhodho hag ynno skrifys veu yndellma:\nDhe Darius an myghtern. Salusyans oll.\n8Re bo godhvedhys dhe'n myghtern, ni eth yn rannvro Yuda, dhe ji an Duw meur; yma ow pos drehevys gans meyn bras, hag yma prennyer desedhys y'n fosow, ha'n ober ma a bes gans diwysygneth, hag a siwen yn aga leuv.\n9Ena ni a wovynnas orth an henavogyon na, ha leverel dhedha yndellma, ‘Piw re ros dhywgh arghadow dhe dhrehevel an chi ma, ha dhe worfenna an fosow ma?’ 10Ynwedh, ni a wovynnas orta aga henwyn rag avisya dhis, may skriffyn henwyn an wer o aga ledyoryon.\n11Ha hemma yw an gorthyp a rosons dhyn: ‘Servysi Duw nev ha leur on ni, hag yth esons ow dastrehevel an chi a veu drehevys nans yw lies blydhen, may hwrug myghtern bras a Ysrael y dhrehevel ha gorfenna. 12Mes drefenn agan tasow dhe serri Duw nev, ev a's delivras yn leuv Nebukadnessar myghtern Babylon, an Kaldean, neb a dorras an chi ma dhe'n dor, ha doen an bobel yn-kerdh dhe Babylon.\n13‘Byttegyns, yn kynsa blydhen Syrus myghtern Babylon, Syrus an myghtern a dhellos arghadow rag dastrehevel an chi ma a Dhuw. 14Ha'n lestri ynwedh gwrys a owr hag a arghans yn chi Duw, a wrug Nebukadnessar aga hemmeres mes a'n tempel usi yn Yerusalem, ha'ga dri a-ji dhe dempel Babylon – Syrus an myghtern a's kemmeras mes a dempel Babylon, ha'ga ri dhe nebonan henwys Sheshbassar, neb a apoyntyas governour. 15Yn-medh ev dhodho, “Kemmer an lestri ma, ke, ha'ga gorra a-ji dhe'n tempel usi yn Yerusalem, ha gas chi Duw dhe vos dastrehevys yn y dyller.” 16Ena an keth Sheshbassar a dheuth, ha settya selyow chi Duw usi yn Yerusalem: hag a-dhia'n eur na bys lemmyn ev re beu ow pos drehevys, ha nyns yw gorfennys hwath.’ 17Ytho lemmyn, mar hevel da dhe'n myghtern, re hwiller yn kovadhow an myghtern, usi ena yn Babylon, mar peu arghadow dyllys gans Syrus an myghtern dhe dhrehevel an chi ma a Dhuw yn Yerusalem. Ha dhannvones an myghtern y vynnas dhyn a-dro dhe'n mater ma.


We have all heard of Tennessee and Kentucky whiskey, but what about Alabama whiskey? For over 100 years whiskey sprang from illegal stills in the woods of Alabama. But in 2015, John Emerald Distilling Company of Opelika, Alabama distilled a distinctive whiskey that can truly be called Alabama Whiskey. This whiskey is not Bourbon, Corn or Scotch whiskey, but a distinctive style of whiskey only distilled and bottled in Alabama. John’s Alabama Single Malt whiskey is Alabama’s w


2 Peder 2 (ABK) - Bible Society\n2 Peder2 ABK\nFals Profoesi ha Dyskadoryon\n1Mes yth esa fals profoesi yn mysk an bobel kepar dell vydh fals dhyskadoryon yn agas mysk ynwedh, a vynn dri tebelgryjyansow fell, ow nagha hwath an Mester a wrug aga frena, hag ow tri diswrians uskis warnedha i. 2Ha lies a wra siwya aga fara direwl, ha drefenn an re ma y fydh fordh an gwiryonedh blasfemys. 3Ha dre grefni gans fals lavarow hwi a vydh gwrys marchondis gansa. Ragdha i seulabrys nyns yw lent an vreus, ha ny gosk an diswrians.\n4Rag mar ny sparyas Duw eledh re wrussa pegha, mes aga dannvon yn-nans dhe dewlder Tartarus, dhe vos gwithys bys y'n vreus; 5ha mar ny sparyas an bys koth, mes y hwithas Noy, herot ewnder, gans seyth den arall, hag ev ow tannvon an liv war an norvys a dus dhidhuw; 6ha mar tampnyas sitys Sodom ha Gomorra dhe dhiswrians, orth aga leski dhe lusu yn ensampel dhe dus a vynno bewa ongrassyes; 7ha mar sawyas Lot gwiryon, grevys gans an bewedh plos a'n re dhrog, 8(rag dydh wosa dydh an den gwiryon ma, trigys yn aga mysk, a dormentyas y enev gwiryon gans aga gwriansow dilagha a welas ha klewes): 9ena an Arloedh a woer delivra tus dhuwek yn-mes a brevyans, mes gwitha tus kammhynsek yn-dann gessydhyans bys dydh breus, 10ha dres oll an re ow mos war-lergh an kig yn drokhwans plos hag ow tispresya awtorita.\nBold ha goethus, ny berthons own a vlasfemya eledh splann an nev, 11mes eledh, spit dh'aga nerth ha'ga galloes brassa, ny dhrons breus a vlasfemi er aga fynn a-dherag an Arloedh. 12Mes an re ma, kepar ha bestes heb reson dineythys war-lergh natur dhe vos kechys ha distruys, ow plasfemya a-dro dhe daklow na wodhons, a vydh distruys y'n keth vaner, 13ow kodhevel drog kepar ha gober drog ha tybi plesour hweg dydhweyth bos hegar. Nammow ha brith yns i ow lowenhe yn aga thoell hag i ow kevewi genowgh hwi. 14Lenwys yw aga dewlagas a hwans dhe neb avoutres, ow hwilas pegha heb hedhi. I a dhyn enevow gwann, dyskys aga holonn yn krefni, fleghes emskemunys! 15Ow kasa fordh ewn, i a sowdhanas, ow siwya fordh Balaam mab Beor2:15 Beor: Greka Bosor. a garas gober droktra, 16mes ev a gavas keredh y dhrogober y honan: asen avlavar ow kewsel gans lev den a lettyas muskokter an profoes.\n17An re ma yw fentynyow heb dowr, ha niwlow herdhys yn-rag dre hager-awel; ha tewolgow tewlder re beu gwithys ragdha i. 18Rag ow kewsel gans bostyans euver, i a dhyn gans drokhwansow direwl an kig an re na dhiank skant dhiworth an dus a vew yn maner bodrek. 19I a ambos rydhses dhedha, kyn fons i aga honan kethwesyon diswrians, rag den mars yw fethys gans nebonan, dhodho ev kethwas gyllys yw. 20Rag wosa diank mostedhes an bys dre aswonnvos an Arloedh ha Selwyas Yesu Krist, mars yns i maglennys arta ynna ha fethys, gweth gallas an studh diwettha anedha es an kynsa. 21Gwell via dhedha na wodhviens an fordh a ewnder, es treylya, wosa godhvos, dhiworth an arghadow sans a veu res dhedha. 22An gwir lavar re goedhas warnedha,\n‘An ki a dreyl arta dh'y hwyjans y honan’,\n‘An vanow, wosa omwolghi, a dreyl dhe omrolya yn leys.’


2chr 9 (ABK) - Bible Society\n2chr 9 ABK\nDevedhyans Myghternes Sheba\n1Pan glewas myghternes Sheba a vri Solomon, hi a dheuth dhe Yerusalem rag ma'n proffa gans govynnow kales, ha gensi koskordh pur vras, kowrvergh ow toen spisyow, ha kals a owr ha meyn drudh. Pan dheuth dhe Solomon, hi a gewsis ganso a bup-tra esa yn hy brys. 2Solomon a worthybis dhe oll hy govynnow; nyns esa nagonan anedha re gales rag Solomon dh'y styrya dhedhi. 3Pan welsa myghternes Sheba furneth Solomon, ha'n chi re dhrehevsa, 4an boes war y voes, rester esedhyans y soedhogyon, an servysi ha'ga gwisk, y hanaforyon ha'ga gwisk, ha'y offrynnow leskys a offrynna yn chi an ARLOEDH, nyns esa spyrys ynni namoy.\n5Yn-medh hi dhe'n myghtern, ‘Gwir o an derivas a glewis y'm tir ow honan, a'th weythresow, hag a'th furneth, 6mes ny grysis aga geryow kyns my dhe dhos ha gweles gans ow dewlagas ow honan. Ny veu leveris dhymmo bys yn hanter a veurder dha furneth; fest gwell yth os ages an derivas a glewis. 7Gwynnvys dha wer! Gwynnvys an re ma dha wesyon a sev a-ragos heb hedhi, ha klewes dha furneth! 8Benniges re bo an ARLOEDH dha Dhuw a'n jevo plesour ynnos hag a'th worras war y dron avel myghtern an ARLOEDH dha Dhuw. Drefenn an kerensa a'n jeves dha Dhuw rag Ysrael, orth y fastya bys vykken, ev re'th worras warnedha avel myghtern, dhe wul gwirvreus ha gwiryonedh.’ 9Ena hi a ros dhe'n myghtern hwegh-ugens talent a owr, shour a spisys ha meyn drudh: ny via bythkweth spisys parow dhe'n re a ros myghternes Sheba dhe vyghtern Solomon. 10Hag ynwedh Hiram ha gwesyon Solomon a dhrosa owr dhiworth Ofir, hag a dhros prenn algum ha meyn drudh. 11An myghtern a wrug devnydh a'n prenn algum dhe wul grisyow rag chi an ARLOEDH ha rag chi an myghtern, hag ynwedh sowtris ha telynnow rag an ganoryon. Ny via gwelys aga farow bythkweth yn pow Yuda.\n12Myghtern Solomon a ros dhe vyghternes Sheba pup-tra a's tevo hwans anodho ha'y wovynn; ev a ros dhedhi yn hel yn attal9:12 ev a ros dhedhi yn hel yn attal: Ow siwya an Targum. an pyth a dhrosa hi dhe'n myghtern. Ena hi a dhehwelis arta dh'y thir hy honan gans hy gwesyon.\nRychys Meur Solomon\n13Poester an owr a dheuth dhe Solomon a-ji dhe unn vlydhen o hwegh kans talent a owr ha hwegh ha tri ugens, 14dres an pyth o dres gans an wikoryon ha gans an varchons; hag oll myghternedh Arabia ha governours an tir a dhros owr hag arghans dhe Solomon. 15Myghtern Solomon a wrug dew kans skoes bras a owr mortholys; hwegh kans shekel a owr mortholys eth yn pub skoes. 16Ev a wrug ynwedh tri hans bokler a owr mortholys; tri hans shekel a owr eth yn pub bokler. An myghtern a's gorras yn Chi Koes Lebanon. 17An myghtern a wrug ynwedh tron bras a dhans-olifans hag a'n gorowras gans owr pur. 18Yth esa dhe'n tron hwegh gris ha skavell-droes, hag i a veu stegys orth an tron. A bub tu dhe'n esedhva yth esa breghva, ha dew lew a'ga sav ryb an breghvaow, 19ha dewdhek lew a'ga sav onan dhe benn bub gris war an hwegh gris. Ny via gwrys y bar bythkweth yn gwlaskor vytholl. 20Pub lester-eva a vyghtern Solomon o a owr hag oll lestri Chi Koes Lebanon o a owr pur; ny veu arghans reknys dhe vos talvosek yn dydhyow Solomon. 21Gorholyon an myghtern e dhe Tarshish gans gwesyon Hiram; unnweyth pub teyr blydhen gorholyon Tarshish a dho ow toen owr, arghans, dans-olifans, apys, ha payones.\n22Yndella myghtern Solomon a dremenas dres oll myghternedh an norvys yn rychys hag yn furneth. 23Oll myghternedh an norvys a hwila bos gans Solomon rag klewes y furneth, a worrsa Duw yn y vrys. 24Pubonan a dhros ro, lestri a arghans hag owr, mantelli, melysethow, spisys, mergh, ha mulyon, blydhen wosa blydhen. 25Solomon a'n jevo peswar mil stall rag mergh ha charettow, ha dewdhek mil vargh; ev a's gwithas yn sitys charettow ha gans an myghtern y honan yn Yerusalem. 26Ev a reynyas war oll an vyghternedh dhiworth an avon Ewfrates bys pow an Filistysi, ha bys or Ejyp. 27An myghtern a wre arghans maga kemmyn yn Yerusalem avel men, ha keder maga kemmyn avel sykamin an Shefela. 28Mergh o ynperthis rag Solomon dhiworth Ejyp, ha dhiworth oll tiryow.\n29Gweythresow erell Solomon a'n kynsa dhe'n diwettha anedha, a nyns yns i skrifys yn istori Nathan an profoes, hag yn profoesans Ahiya an Shilonyas hag yn gwelesigethow an gwelesydh Iddo a-dro dhe Yeroboam mab Nebat? 30Solomon a reynyas yn Yerusalem war oll Ysrael dew-ugens blydhen. 31Solomon a goskas gans y dasow hag i a'n ynkleudhyas yn sita y das Davydh, ha'y vab Rehoboam a reynyas yn y le.


E.G. Retallack Hooper - Wikipedia\nE.G. Retallack Hooper\nErnest George Retallack Hooper (11 Du 1907 – Metheven 1998) o den a boos y'n dasserghyans kernewek wosa Nessa Bresel an Bys. Dyskader, skrifer ha jornalydh o a Egloskubert.\n2 Dyski Kernewek\n3 Bledhynnyow an Vresel ha demedhyans\n5 Bewnans politek ha’n Orsedh\nGenys veu yn 1907 dhe Simon Hooper (1869 – 1911) ha Julia Jane Retallack (1869 – 1940). Pan veu Hooper teyr bloodh, y das, neb o kapten bal, a verwis yn 1911 yn balweyth owr yn Johannesberg.\nYn 1924 ev a gestavas Robert Morton Nance, neb a wre restra klassys Kernewek yn Porth Ia y’n termyn na. Hooper a dhyskas an yeth dhyworth lyver Henry Jenner, ‘A Handbook of the Cornish Language’. Wosa henna, ev a removas dhe Loundres, le mayth o dysker yn klass Hal Wyn (Ralph Allin-Collins). Ynwedh ev a gavas dyskansow gans A.S.D. Smith (Caradar). Hooper o onan a’n pymp bardh kynsa amyttys dhe’n Orsedh dre frosuster y’n yeth yn 1932. Talek o y hanow bardhek.\nBledhynnyow an Vresel ha demedhyansChanjya\nEv a radhyas yn lowarthieth yn Kew ha dres an 1930ow, ev o onan a’n eseli moy politek a Dyr ha Tavas, movyans yowynkneth furvys rag avonsya an yeth Kernewek. Erbynn 1939 ev o lowarther an konsel yn Torquay, Dewnans. Dres Nessa Bresel an Bys ev o y’n Luyow Arvek yn Gibraltar, le may skrifa yn Kernewek orth Kernowogyon kepar ha A.S.D. Smith hag Edwin Chirgwin. Wosa an Vresel, ev a dhemedhis Bertha Annie Southwood (1907 – 1996) yn 1950. Diflogh ens i. Hi a dheuth bardh a’n Orsedh yn 1964 hy honan, yn-dann an hanow Kekezza. Y wrek a’n gennerthas dhe vos dyskader.\nAn yeth kernewek ev a dhyskas yn y ji yn Kammbronn. Hooper o an kynsa dhe assaya kommendya Kernewek dhe skolyow avel devnydh skol. Ev a dhallathas dyski Kernewek dhe dhyskoryon yn skol brivedh Mount Pleasant, Kammbronn, ha diwettha skol brivedh aral, Strangways House, Truru war-barth ha Joan Petchey. Yn skon, y feu keswel gans Alan Whicker ha’n klass a veu rann a dowlen ‘Tonight’ an BBC. Wosa henna y teuth Westward Television ha pellwolok Kembrek.\nBewnans politek ha’n OrsedhChanjya\nEv a weresas fondya Mebyon Kernow yn 1951. Pur weythresek o ev yn kaskyghow etholans an 1960ow. Ev o etholys avel lewydh enoradow an parti yn 1973. Wosa Richard Gendall dhe fondya an lyver-termyn ‘An Lef’ yn 1952, Hooper a dheuth ha bos pennskrifer yn 1954. An hanow a janjyas dhe ‘An Lef Kernewek’ ha pesya avel pennskrifer a wrug rag an seytek bledhen nessa. Wosa mernans Robert Morton Nance, ev a dheuth ha bos Bardh Meur an Orsedh rag an termyn 1959-1964. Dres y dermyn avel Bardh Meur, Hooper a ventenas kevrennow ogas dhe Orsedhow Kembra ha Breten Vyghan, hag esel o ev a’n dhiw.\nYn y vledhynnyow diwettha, y wolok ha klyw a fyllis, ha nyns o yn yeghes da. Rag lies bledhen ev o skrifer an goloven lowartha yn paper nowodhow 'West Briton' . Yn mysk y hwelyow liennek, yma pennskrifyansow a Lyver Hymnys ha Salmow (1962) ha Gwryans an Bys (1985). Y tyllas ev Kemysk Kernewek yn 1964 ynwedh.\nMordon Bardh Meur\n1959–1964 Holyes gans:\nLast edited on 6 Me 2022, at 19:47\nDiwettha golegyans an folen ma a veu an 6 Me 2022, dhe 19:47.


1 Kroniklys 20 (ABK) - Bible Society\n1 Kroniklys 20 ABK\nEsedhva a-dro dhe Rabba\n1Orth treylyans an vlydhen, an termyn mayth a myghternedh yn-mes dhe vatalyas, Yoab a ledyas an lu yn-mes, ha gwastya tir an Ammonysi ha dos hag omsettya a-dro dhe Rabba. Mes myghtern Davydh a wortas yn Yerusalem. Yoab a weskis Rabba ha'y domhwel. 2Davydh a gemmeras kurun aga duw Milkom dhiworth y benn ha kavoes hi dhe boesa talent a owr, hag yth esa ynni men drudh; ha hi a veu gorrys war benn Davydh. Ynwedh ev a dhros myns pur vras a breydh yn-mes a'n sita, myns pur vras. 3Ev a dhros yn-mes an bobel esa ynni, ha'ga settya dhe oberi gans heskennow ha pigellow a horn ha boelyow; yndella Davydh a wrug dhe oll sitys an Ammonysi. Ena Davydh hag oll an bobel a dhehwelis dhe Yerusalem.\nBatelyow erbynn an Filistysi\n4Wosa hemma yth esa a bresel gans an Filistysi yn Gezer. Ena Sibbekay an Hushathyas a ladhas Sippay, onan a vebyon an Refaim, ha'n Filistysi a veu fethys. 5Yth esa bresel arta gans an Filistysi hag Elhanan mab Yair a ladhas Lahmi broder Goliath an Gittyas, mayth o sheft y wuw o kepar ha gwelenn gwiader. 6Hag yth esa batel arall yn Gath mayth esa gour, bras y ughelder, neb a'n jevo hwegh bys war bub leuv ha hwegh bys-troes war bub troes, peswar warn ugens yn niver hag ev ynwedh a veu diyskynnys dhiworth an Refaim. 7Pan dhefias Ysrael, Yonathan mab Shimea, broder Davydh, a'n ladhas. 8An re ma a veu diyskynnys dhiworth an Refaim yn Gath; hag i a goedhas dre leuv Davydh, ha dre leuv y wesyon.


Zynk - Wikipedia\nElven gymyk, stoff sempel\nstoff, alkan wosa-tremenyans\nperiod 4, bagas 12\nElven gymyk yw zynk, niver 30 y'n Vosen Beriodek. Y furvell gymyk yw Zn. An hanow a dheu dhyworth an ger Almaynek zink, martesen dhyworth an ger Persek sing, ow styrya men. Elven essensek yw zynk dhe enevales, tus ha plansow. Yma'n kreunyow moyha y'n korf yn lagasow, keher, lonethi hag avi, hag yn arbennik yn has. Yma dustini dell fowt zynk a wra kawsya niveryansow isel has yn tus. Alkan zynk a serr kroghen den, hag anella mog zynk pooth a hembronk dhe fume fever, payn briansen, pas ha hwesa. Dres an bledhynnyow usys o kesstoffow zynk yn medhygel, zynk sulfat avel emetyk, zynk klorid avel antiseptyk, zynk oksid dhe lettya gosa. Gwerthys yw lin kalamin (kemyskans a zynk oksid ha horn oksid) dhe dhyghtya kudynnow kroghen avel klavor glyb (eczema), brygh lennow ha losk howl.\nAswonnys veu zynk avel elven rag an kynsa prys gans Andreas Marggraf, kymygydh Almaynek, yn 1746. Kampollys veu monow hag a askorr an alkan brest gans Strabo (66 K.O.K. - 24 O.K.) ha Pliny an Kottha (23-79). Yn Bristol, Pow Sows, yth esa teudhji zynk owth oberi erbynn 1743, askorra a-dro dhe 200 tonnas an vledhen. Chif moon zynk yw zincblende po sfalerit. Kanada, Russi, Ostrali, an Statys Unys ha Perou yw an tyllerow moyha posek le may feu balweyth kowlwrys rag zynk. Askorrans ollvysel yw a-dro dhe 13 milvil tonnas an vledhen, mes 30% a edhom dhe'n Norvys a zynk a dheu dhyworth eylgylghyans.\nGalvanya horn yw devnydh dres 50% a alkan zynk, usys yn korfow kerri, gwiver dreynek, ponsow kregans ha lies devnydh aral. Usys yw alkan zynk yn batriow ha kesalkenyow avel brest (33% zynk ha 67% kober). Usys yw zynk oksid avel liw yn plastogow, afinusterow, paper hag ynk.\nPoos atomek zynk yw 65.39, y boynt teudhi yw 420°C ha'y boynt bryjyon yw 907°C. Y dhosedh yw 7.1kg an liter. Alkan glas-wynn yw zynk hag a dreyl liw yn ayr ha dasober gans trenkennow ha lisliwennow.\nPodik brest dhyworth an 7ves kansvledhen\nLuigi Galvani neb a worras y hanow dhe galvanya\nAskorrans ollvysel zynk\nBal zynk Rosh Pinah, Namibi\nZynk oksid hag a liwa plastogow hag erel\nLin liw howl\nDiwettha golegyans an folen ma a veu an 8 Metheven 2022, dhe 23:42.


korf dewek kestav, taklen dreus-Nevyonek, Kuiper belt object\nTaklen dreus-Neptunek yw Arrokoth desedhys y'n Grugys Kuiper y'gan system howlek. Hy apoyntyans rag tro o 2014 MU69 ha'y leshanow gwreydhek o Ultima Thule. Yma niver planetik gensi, hemm yw 486958. Yma gensi diw rann a shapys dyffrans hag a veu junys war-barth, 35km a hirder (22 mildir). Lemmyn henwys yw an dhiw rann Ultima ha Thule. An eyl (Ultima) yw teyrgweyth mar vras es y gila (Thule) herwydh dalghedh. Gans termyn y resegva a 298 bledhen hag eskresegyans isel, klassys yw avel taklenn rugys Kuiper klassek. Yn 2019 hemm o an pella ha'n kottha taklen a veu vysytys gans tavell efanvos.\nDiskudhys veu Arrokoth 26 Metheven 2014 gans steronydhyon owth uysa Pellwelell Efanvos Hubble. I a vynnsa kavos kosten dhe vos vysytys gans an davell New Horizons wosa hy vysytyans dhe Blouton. Henwys veu hi avel "Ultima Thule" drefen y'n yeth Latin, hemm o an pella tyller a wodhvedhys y'n dedhyow klassek. Dewisys veu an hanow wosa kesstrif poblek yn 2018. Y teu an hanow Arrokoth a'n yeth Powhatanek (yeth marow a Maryland, an Statys Unys), gans an styr ebron.\nPur rudh yw spektrum Arrokoth, ow tiskwedhes presens methanol, hidrojen cyanid, rew dowr ha kemmyskow organek war hy enep. An liw rudh a dheu dyworth kemmyskow organek henwys tholinow. Nyns eus lower a gowdell drefen hy bos re bell dyworth an Howl. Yma taklennow treus-Neptunek ow kwaya yn lent, re lent dhe vurvya kowdell dre danbellans. Henn yw fatel an dhiw rann a Arrokoth re dheuth warbarth.\nBywheans a viaj New Horizons yntra Mis Genver 19, 2006hae Mis Kevardhu 30, 2030, glas = Plouton, gwer = Arrokoth, rudh = Yow, owr = Planetik 132524 APL,\nDiwettha golegyans an folen ma a veu an 7 Ebrel 2022, dhe 12:14.


Dowr Volga - Wikipedia\nTver Oblast, Moscow Oblast, Yaroslavl Oblast, Kostroma Oblast, Ivanovo Oblast, Nizhny Novgorod Oblast, Mari El Republic, Chuvash Republic, Republic of Tatarstan, Ulyanovsk Oblast, Samara Oblast, Saratov Oblast, Volgograd Oblast, Astrakhan Oblast, Republic of Kalmykia\nVetluga, Kama, Oka, Sura, Bezdna, Unzha, Samara, Kazanka, Sviyaga, Kerzhenets, Kostroma, Kotorosl, Sheksna, Mologa, Kashinka, Nerl, Medveditsa, Dubna, Tvertsa, Vazuza, Selizharovka, Uzola, Gnilukha, Nizhnyaya Staritsa, Bolshaya Maza, Vetlyana, Trestyanka, Parasha, Kitmar, Sundyrka, Cheremoshnya, Dragocha, Nuzhenka, Vezloma, Karzhay, Rzhavtsa, Sergovka, Ulyust, Urdoma, Arda, Shigolost, Kmelyovka, Vatoma, Chyornaya Maza, Edoma, Lutosha, Ovrag Volovsky, Pyra, Iruzha, Malaya Yunga, Kubra, Zheleznitsa, Bereznyak, Zhuzhla, Sundyr, Korozhechna, Kholokholnya, Izbrizhka, Zhabnya, Khalzovka, Bolshoy Tsivil, Volga–Don Canal, Sumka, Tma, Bolshaya Kokshaga, Kudma, Bolshoy Karaman, Chapaevka, Mera, Nyomda, Tsaritsa, Alferovka, Boynya, Bolshaya Dubenka, Bolshaya Kosha, Bolshaya Locha, Velikaya, Volnushka, Volozhka, Dorogucha, Dunka, Dyorzha, Elshanka, Zhukopa, Inga, Itomlya, It river, Karanovskaya, Koksha, Koloksha, Korma, Kocha, Kud, Mokraya Mechetka, Levinka, Linda, Malaya Dubenka, Malaya Itomlya, Malaya Koloksha, Malaya Kosha, Mezhurka, Mlinga, Nora, Nyuzhma, Nyuzhma, Orcha, Orsha, Pesochnya, Pochayna, Rakitnya, Rakhma, Serebryanka, Sishka, Solodomnya, Starchonka, Sumka, Sundovik, Sukhaya Mechetka, Kholynka, Cheboksarka, Cheryomukha, Shokhonka, Yunga, Yuhot, Tersa, Tudovka, Tmaka, Uren, Fominsky, Ivanishka, Maly Irgiz, Utka, Sachonka, Kutum, Lemenka, Ichki-Barcha, Enotayevka, Gusyolka Vtoraya, Revyaka, Zhidogost, Beryozovka\nDowr Volga yw an avon hirra yn Europa. Y'n yeth Russek henwys yw Волга, hag y'n yeth Tatarek hy hanow yw İdel.\nLies den a's gwel avel avon genedhlek Russi. Hy a fros dre barth west an pow gans hys kowal a 3,530 kilometer, an system avon moyha yn Europa.\nYma hy fennfenten y'n breow Valdai, 225m a-ugh nivel an mor dhe'n north-west a Moscow. Hy chif ragavonow yw an Kama, Oka, Vetluga ha'n Sura. An Volga ha'n ragavonow a furv kreungylgh Dowr Volga, a gemmer dowr dhyworth arenebedh a 1.35 milvil km2 yn Russi. Delta an Volga a'n jeves hys a a-dro dhe 160km. Ev a gomprehend 555 kanel ha gover. Hemm yw an hayl moyha yn Europa oll. An delta yw an unnik tyller mayth yw kevys pelikanes, flameges ha skudellow dowr. An Volga a rew rag an brassa rann a'y hys tri mis an vledhen. Y hyllir gweles re a'n kreunyow moyha y'n bys a-hys an avon.\nRzev yw an dre gynsa war lannow an Volga (skeusen dhyworth an 20ves kansvledhen a-varr)\nAn Volga, ogas dhe Ulyanovsk\nSkeusen lorell a'n Volga\nAn Volga yn Yaroslavl\nLester tornysi war an avon\nMappa an kreungylgh\nDiwettha golegyans an folen ma a veu an 30 Ebrel 2022, dhe 15:10.


Pwyll Pensevyk Dyved - lovinglivingcornish\nHere is the first episode of Pwyll, Prince of Dyfed (Pwyll Pendefig Dyfed) from the Welsh Mabinogion\nCornish by A.S.D. Smith ‘Caradar’ 1934\nEdited by E.G.R. Hooper 'Talek' 1968\nThis text Ian Jackson 2020\nOriginally the translation was spelled in Unified Cornish (UC). This has been transcribed into Kernowek Standard (KS). Caradar’s archaized high diction has been retained. It is well suited to reflect the style of the Welsh original. A few changes have been made where revived Cornish grammar / vocabulary has changed since Caradar’s day. These are all numbered, and listed at the end.\nPwyll Pensevyk Dyved o arlùth wàr seyth keverang Dyved. Hag ev trigys1 in Arberth, y bennlÿs, whans o dhodho mos helghya.\nAn rann a’y dir a vynna helghya o Glyn Cuch, ha’n nos-na ev êth wàr y fordh2 a Arberth ha dos bys in3 Llwyn Diarwyd. Hag ena y feu an nos-na.\nHa ternos, in yowynkneth an jëdh, sevel a wrug ha dos dhe Lyn Cuch, rag dyllo y geun i’n coos. Y whethas an corn ha dallath an helva, ha holya y helgeun, ha kelly y gescowetha.\nHag ev ow colsowes orth lev y vagas hel, y clêwas lev neb bagas aral hag y nyns êns unnlev, hag yth esens ow tos erbynn y vagas ev. Hag ev a welas lanergh i’n coos, o leven y donn. Ha pàn dheuth y helgeun dhe vin an lanergh, ev a welas carow arâg an bagas hel aral. Hag in ogas dhe gres an lanergh, ot an4 bagas esa wàr y lergh ow talhenna ino ha’y dêwlel dhe’n dor.\nEna y firas orth lyw an keun, heb predery a viras orth an carow. Hag a’n helgeun oll re welsa i’n bÿs, bythqweth ny welsa keun o unnlyw gansa y. Ha’ga lyw o gwynn golow splann ha’ga dywscovarn o cogh. Ha kepar dell derlentry gwynder an keun indella y terlentry coghter aga dywscovarn.\nGans henna ev a gerdhas dhe’n keun ha châcya dhe ves an re-na a lathsa an carow, ha boosa y geun y honen wàr an carow. Hag ev ow settya y geun warnodho, y whelas marhak ow tos warlergh an keun wàr geyn margh brâs loos brith, helgorn adro dh’y vriansen, hag ev gwyskys in helwysk a wlân5 gell-losyk dâ. Ha gans henna an marhak a dheuth bys dhodho ha leverel indelma: “A Arlùth, gòn pyw osta, ha’th wolcùmma6 ny wrav.\n“Martesen,” yn medh Pwyll, “ty yw a kemmys bry ma na dhegoth dhys gul henna.”\n“Yn tefry,” y whorthebys, “nyns yw ow bry a’m let.”\n“Pÿth yw, ytho, a Arlùth?” Pwyll a wovynnas.\n“Re’m fay,” yn medh ev, “dha ancothfos dha honen yw, ha’th fowt cortesy.”\n“Py fowt cortesy a welyth inof vy?”\n“Ny welsys brâssa fowt cortesy bythqweth7 in neb den,” yn medh ev, “ages châcya dhe ves an bagas a lathsa an carow, ha boosa dha geun dha honen warnodho. Hèm o dyfyk cortesy; ha kyn na allaf bos dialys warnas,” yn medh ev, “re’m ena, my a wra dhis moy bysmêr ages pris cans carow.”\n“A Arlùth,” yn medh Pwyll, “mar qwrug camm, my a vynn prena dha gerensa.”\n“Fatell vynnowgh why hy frena?”\n“Herwyth dha reouta. Mès ny wòn pyw osta.”\n“Mytern cùrunys my yw i’n wlas mayth ov devedhys anedhy.”\n“Arlùth,” yn medh Pwyll, “Duw re’th sowenno. Ha pàn wlas osta devedhys anedhy?”\n“A Anown,” y whorthebys, “Arawn, Mytern Anown ov.”\n“Arlùth,” yn medh Pwyll, “fatell gafaf dha gerensa jy?”\n“Ot omma’n fordh y’n kefyth,” yn medh ev. “Yma unn den ha’y dir ow sevel adâl ow thir vy, neb usy bynytha ow ton bresel er ow fynn, hag ev yw Havgan, dhyworth Anown; ha dre ow delyfrya vy a’n pla-ma, ha henna yllyth gul heb caletter, ena y kefyth ow herensa.”\n“My a wra gul henna gans lowena,” yn medh Pwyll, “ha ty, lavar dhymm fatell yllyf y wul.”\n“My a vynn leverel dhis,” yn medh ev, “ot omma’n fordh may hyllyth: my a vynn gwruthyl ambos crev genes jy. Indelma y whrav gul; y rov dhyso ow le vy in Anown hag y rov dhys gwreg an tecka re welsys a’y ûs may cùsco hy genes pùb nos, hag y whorraf ow roth ha semlant warnas sy ma na vo na maw an stevel na sodhak na den vÿth8 aral re beu orth ow holya pùpprÿs a wothfo nag osta my ow honen. Henna a vÿdh avorow hag alena rag bledhen, pàn wren ny dierbyn i’n tyller-ma arta.”\n“Eâ,” yn medh Pwyll, “mès kyn fiv ena bys in dyweth an vledhen pàn dôkyn a’m bÿdh may hyllyf aswonvos an den a gêwsyth anodho?”\n“Unn vledhen a’n nos ma,” yn medh ev, “yw an termyn yw settys intredho ev ha my may whrussen omvetya ryb an rës. Ha ty a vÿdh ena i’m hevelep vy. Unn bomm a wredh ry dhodho ha ny’n jevyth bewa na fella. Hag ev, mar a’th pÿs a ry dhodho bomm aral, na’n ro màn, pygemmys pynag a’th pesso ev, rag my pàn wrug indella, ev a dheuth hag omlath9 genef ternos mar dhâ fest avell kyns.”\n“Eâ,” yn medh Pwyll, “mès pandra wrav i’n mater a’m10 gwlascor ow honen?” Yn medh Arawn, “My a wra gul na wothfyth i’th wlas, na den na benyn, nag ov ty; ha my a wra mos i’th le tejy.”\n“Lowenek ytho,” yn medh Pwyll, “yth av in rag.”\n“Dyblans, heb let, y fÿdh dha fordh,11 ha ny vÿdh tra a’th let erna dhyffy aberth i’m gwlascor, ha my ow honen a vynn dha hùmbrank.”\nY’n hùmbroncas ev erna dheuth dhe wel an lÿs ha’y anedhow. “Ot omma’n lÿs ha’n wlas,” yn medh ev, “ha ty a’s pew. Kê dhe’n lÿs. Nyns eus ena nagonen a’th aswon; ha pàn welly an wrÿth usy inhy, ty a wra godhvos ûsadow an lÿs.”\nMos dhe’n lÿs a wrug e. Hag i’n lÿs ev a welas lies hunjy, hel, ha stevel, hag anedhow in mesk an tecka nefra re welsa den. Hag yth êth dhe’n hel rag dysky y dhyllas. Ha tus yonk ha pajys a dheuth ha’y dhysky ev. Ha kettep onen pàn êth aberveth a’n wolcùmmas.12 Dew varhak a dheuth ha dysky y helwysk dhywarnodho13 ha gorra warnodho owrwysk a baly.\nAn hel a veu dhyghtys hag ot y whelas an teylu ha’n coscar dos aberth i’n hel ha’n coscar o an tecka ha’n gwella dyghtys den vÿth re welsa, ha’n Vyternes a dheuth gansa, ha hy o an tecka wreg a veu gwelys bysqweth.14 Adro dhedhy yth esa owrwysk a baly splann. Hag ena y êth dh’omwolhy ha dos dhe’n mosow hag esedha a wrussons indelma: an Vyternes a’n eyl tu dhodho ev, ha yarl, del gresy, a’n tu aral. Ha dallath kêwsel a wrug gans an Vyternes. Hag a oll an gwrageth re welsa ev, hy o an sempla15 ha’n moyha jentyl hy gnas ha’y hows.\nHa dâ o gansa an boos ha’n dewas, an cana ha’n gowethas. Hag a’n lÿsow oll re welsa ev wàr an norvÿs, hèm o an lÿs leuna a voos ha dewas, a lestry owr ha tegynnow rial.\nAn termyn a dheuth may cotho dhedha mos cùsca. Ha dhe gùsca yth ethons, ev ha’n Vyternes. Kettel dheuthons dhe’n gwely, trailya y fâss dhe ves a wrug e, ha’y geyn dhedhy hy. Hag a’n eur-ma bys i’n jëdh nessa ny leverys dhedhy ger vÿth. Ternos whecter hag omgows caradow a veu intredha. Pana gerensa16 pynag a veu intredha i’n jëdh, ny veu unn nos bys in penn an vledhen o ken ès dell veu an kensa nos. Ha’n vledhen-na a veu ganso spênys gans helghya hag ilow ha lowender ha kerensa hag omgêwsel gans cowetha, erna dheuth an nos a veu settys rag an omlath. Ha pàn dheuth an nos-na, nyns o den vÿth, kyn feva trigys in penn pella an wlas, na’n jeva cov a’n dierbyn.\nPwyll a dheuth dhe’n tyller, ha ganso uheloryon an wlascor; ha kettel dheuth ev dhe’n rës, unn marhak a sevys in bàn ha leverel indelma: “Â, gwelhevyn, goslowowgh yn tâ. Inter an dhew vytern yma’n omlath-ma, ha henna inter dew gorf aga honen. Yma pùbonen anedha ow sensy qwarel dhe dir ha gwlascor y gela, ha saw vedhowgh in kettep penn mès gasa an omlath inter aga dew.”\nHa gans henna an dhew vytern a nessas, an eyl erbynn y gela in cres an rës.\nHa gans an kensa omsettyans an den o in le Arawn a weskys Havgan in cres begel y gosten may feu felsys inter dyw rann ha terrys y arvow, ha Havgan y honen a veu degys dhe’n leur, hës y vregh ha’y wuw, dres dyber y vargh, hag ev a gafas bomm mernans.\n“A Arlùth,” yn medh Havgan, “pandra dal dhys ow mernans vy? Nyns esen ow covyn tra vÿth orthys ha ny wòn prag y fynnyth ow ladha. Mès abarth Duw, an dra abàn veu genes dalethys, bedhens gorfennys.”\n“A Arlùth,” yn medh Pwyll, “edrek a’m bÿdh martesen a’n pÿth a wruga dhis. Neb a vynno, gwrens ev dha ladha, my ny’n gwrav.”\n“Ow thus lel,” yn medh Havgan, “degowgh vy alemma. In gwir17 yma ow mernans cowlwrës. Nyns eus fordh may hyllyf agas rêwlya na fella.”\n“A dus dhâ,” yn medh an den o in le Arawn, “omgùssulyowgh ha cafos pyw a dalvia bos tus dhymmo.”\n“Arlùth,” yn medh an dus, “kettep onen a dal bos, rag nyns eus mytern dres oll Anown saw unsel ty.”\n“Eâ,” yn medh ev, “neb a dheffo yn uvel, ewn yw y dhegemeres; ha neb na dheffo yn whostyth, bedhens constrînys dre nerth cledhydhyow.”\nHag ena kemeres omach an dus a wrug, ha dallath tryhy an wlas; ha ternos erbynn hanter-dëdh yth esa an dhyw wlascor in y allos ev.\nHa henna pàn veu gwrës, ev a gerdhas wor’tu ha’n tyller ordenys ha dos dhe Lyn Cuch. Hag ev pàn dheuth dhy, Arawn, Mytern Anown a dheuth er y bynn, ha lowen ow an dhew dhe omweles arta.\n“Duw re dallo dhis dhe wir,” yn medh Arawn, “rag dha gerensa dhymm. My re glêwas anodho, hag yn tefry, pàn dhyffy dha honen dhe’th wlascor,” yn medh e, “ty a wra gweles an pÿth oll re wrug avy ragos.”\n“Pypynag oll re wrussys ragof, Duw re dallo dhys.”\nEna Arawn a ros dhe Pwyll18 Pensevyk Dyved y ewn furv ha semlant, hag ev kekefrÿs a gemeras y furv y honen.\nHag Arawn êth wàr y fordh19 tro ha’y lÿs in Anown; ha lowen o ganso gweles y goscar ha’y deylu, abàn na wrug aga gweles nans o bledhen; mès y ny wodhyens y vosa gyllys a’ga mesk, ha gansa nyns o marth moy ès kyns a’y weles ev ow tos. Ha’n jëdh-na a veu spênys gans lowender ha cowethas; hag ev a wrug esedha ha kêwsel orth y wreg ha’y uheloryon. Ha pàn veu gwell gansa cùsk ages gool, dhe gùsca yth ethons. Ev a hedhas y wely ha’y wreg êth dhodho. Kensa ev a wrug omgêwsel gans y wreg hag omry dhe dhallyans ha kerensa gensy.\nMès henna hy ny’n profsa nans o bledhen. Hag indella hy a brederys: “Abarth Duw, py ken brÿs usy dhodho haneth ages dell veu dhodho oll an vledhen?” Ha predery pell an dra a wrug hy. Ha wosa hy dhe bredery an dra, ev a dhyfunas ha kêwsel orty, ha dywweyth, ha tergweyth, ha gorthyp vÿth oll ny’n jeva dyworty. Yn medh ev, “Prag na vynta kêwsel orthyf?”\n“My a lever dhis,” yn medh hy, “abàn na wrug avy leverel kemmys i’n tyller-ma nans yw bledhen.”\n“Prag?” yn medh ev, “mès ny re beu prest ow kêwsel.”\n“Mewl re’m bo,” yn medh hy, “mars o dallyans pò omgows intredhon ny oll an vledhen bys newher, a’n pryjweyth ny dhe vos mailys i’n hudhes,20 ha ty heb trailya dha fâss dhymm unweyth.”\nHag ena ev a brederys: “Duw Arlùth, an coweth a’m beu – ass yw crev ha lel y gerensa!” hag ena y leverys dh’y wreg, “Arlodhes,” yn medh ev, “bÿth na woffyth blam dhymm. Dew bedhens test, ny wrug vy na cùsca na growedha genes rag bledhen kyns newher.”\nHag ena derivas oll an darfos dhedhy a wrug ev. “Re Dhuw a’m ros,” yn medh hy, “ty re worras in gwir21 dalhen fast i’n coweth-na, abàn wrug ev sevel orth antel an corf ha bos lel dhys.”\n“Arlodhes,” yn medh ev, “hèn o an preder a’m beu pàn wrug avy tewel genes.”\n“A henna nyns o marth,” yn medh hy.\nPwyll Pensevyk Dyved kefrÿs a dheuth dh’y dir ha gwlascor ha dallath govyn orth bryntynyon an wlas fatell via y rêwl an vledhen-na, ha’y hevelly orth an pÿth re bia kyns.\n“Arlùth,” yn medhans y, “dha gortesy ny veu bythqweth mar veur; ny veusta nefra mar hegar; ny veusta mar barys dhe ranna dha bÿth ha’th vreus22 ny veu nefra gwell ages dell veu i’n vledhen-ma.”\n“Abarth Duw,” yn medh ev, “rag oll an dader a’gas beu why a dal grassa dhe’n den re beu genowgh trigys; rag ot indella re beu an dra.”\nHag ena Pwyll a dherivys pùptra orta. “In gwir, Arlùth,” yn medhans y, “ro grâss dhe Dhuw bos genes cowethas a’n par-na ha na wra sconya dhyn ny an rêwl re’gan beu an vledhen-ma.”\n“Na wrav y sconya, abarth Duw,” yn medh Pwyll.\nHag alena rag, an dhew vytern a wrug dhe vos crev an gerensa o intredha ha pùbonen an dhew a dhanvonas mergh, ha milgeun, ha falhunas ha pùb tegyn oll a alla bos plegadow dh’y gela. Ha drefen ev dhe driga an vledhen-na in Anown ha rêwlya ena mar dhâ, hag unnya an dhyw wlascor in unn jëdh dre y golonecter ha gallos, y collas an hanow Pwyll Pensevyk Dyved hag ev o gelwys Pwyll Penn Anown alena rag.\nSubstitutions reflecting changes in the grammar / vocabulary of revived Cornish since Caradar’s day:\n1 ow tryga > trigys\n2 hens > fordh\n3 bys dhe > bys in\n4 otena’n > ot an\n5 lan > wlân\n6 tynerghy > wolcùmma\n7 vythqweth > bythqweth\n8 denbyth > den vëth\n9 omladhas > dheuth hag omlath\n10 yn kever ow > i’n mater a’m\n11 hens > fordh\n12 dynerghys > wolcùmmas\n13 dywarnodho > dhywarnodho\n14 vysqweth > bysqweth\n15 sempella > sempla\n16 kerensa > gerensa\n17 purgwyr > in gwir\n18 Bwyll > Pwyll\n19 hens > fordh\n20 hodhys > hudhes\n21 purwyr > in gwir\n22 breus > vreus


(94) Abram - lovinglivingcornish\nDownload FileMP3 • 4352KB\nAn Nadelyk in gwiryoneth yw degol genesygeth Crist hag i’n seythednow-ma dhyrag Nadelyk yma Cristonyon ow perthy cov a’n bobel a dheuth dhyrag Jesus in istory Israel. An kensa den i’n whedhel-na yw Abraham, pò in Kernowek Abram. Ev a fùndyas pobel Israel hag ytho ev yw patryark an Yêdhewon. Duw a wrug promys dhodho gans an geryow-ma: In dha has jy oll an nacyons a’n bÿs a vëdh benegys. Pelha Abram o gostyth dhe gomondment Duw hag ytho parys dhe sacryfia y vab Isak. Yma an wharvedhyans-na kefys i’n gwary Kernowek Origo Mundi. I’n gwary Duw a gôws dhe Abram indelma:\nOw bolùnjeth mar mynnyth\ny gollenwel heb let vÿth\ndha vab Isak a geryth\ny offrynna res yw dhis\nwar veneth a dhysqwedhaf.\nDuw re bromyssyas dhe Abram y fedha ev hendas a bobel vrâs, saw ny’n jeva Abram ma’s udn vab gans Sara, y wrêg, hèn o Isak. Ha lebmyn yma Duw ow comondya dhodho ladha an mab-na. Heb govyn qwestyon vÿth yma Abram ow try y vab ganso dhe’n meneth rag y offra avell sacryfîs. Ny yll Isak convedhes prag nag eus best gansans avell offryn. Ev a wovyn:\nOtta omma yn certan\nprennyer genef dhe wil tan\ndegys a dre.\nPle ma an offryn, a das,\na vÿdh leskys dhe Dhuw ras\nrag y wordhya?\nNy re Abram gorthyp dhodho. Pàn wrellons dos dhe’n tyller ewn, Abram a ergh dh’y vab settya an cunys wàr an alter ha growedha y honen ahës war an prednyer. Yth yw Isak clor ha ny wra va strîvya warbydn y das. Otta an gollan derevys in dorn Abram rag ladha y vab, pàn wrella Gabriel omdhysqwedhes ha leverel dhe Abram:\nAbram, me a lever dhis\nel a’n nev ov danvenys\nrag gwitha na ve ledhys\ndha vab Isak yw dha joy.\nYn pòr wir Duw a aswon\nbolùnjeth oll dha golon;\nrag henna omdenn yn scon\nadhyworto ev defry.\nAbram a gav hordh davas kechys in bùsh ryptho hag yma va ow sacryfia hedna in le y vab. An Beybel a lever fatell o mab aral dhe Abram, ha Hagar, servyades Abram, o y vabm ev. An mab-na o henwys Ishmael. Yma an Moslems ow consydra an mab-na dhe vos hendas oll an Arabs. Pelha y a grës nag o Isak a dheuth ogas dh’y vernans wàr an alter saw Ishmael. Kyn nag yw haval in pùb poynt whedhel Abram i’n Beybel ha’n whedhel adro dhodho in Islam, Abram i’n dhew dradycyon yw patryark ha den a grejyans vrâs.


Bresel Diabarth Spayn - Wikipedia\nBresel Diabarth Spayn\nLeveryans: Bresel Diabarth Spayn\nAn Bresel Diabarth Spayn (18ves Gortheren 1936 – 1a Ebrel 1939) o bresel may hwrug Jeneral Spaynek Francisco Franco a'y lu kemeres maystri war Spayn. Lies bagas dyffrans a gesoberi gans an Repoblek Spaynek (governans a'n oos) rag y hedhi, yn aga mysk socyalydhyon, kemynegoryon, direwlysi ha bagasow erel a'n gledh.\nAn governansow faskor a Almayn hag Itali a dhaffaras luyow ha provyansow dhe Franco, ha'n URSS ow kwertha arvow dhe'n lu Repoblek. Lies den a bowyow erel a erviras dos ha bos bodhogyon y'n kas erbynn Franco (treweythyow erbyn gorhemynadow aga fowyow aga honan), yn aga mysk tus a-dhyworth an Statys Unys, an Ruwvaneth Unys, Pow Frynk, Pow Belg, Almayn, Itali ha lies pow aral. An bagasow ma o henwys an Brigadow Keswlasek.\nAn vresel a dhiwedhas 1a Ebrel 1939 pan hepkorras an diwettha lu repoblek. Franco a dheuth ha bos rewlyas a Spayn bys dhe'y vernans yn 1975.\nHanter milvil dhen a verwis y'n vresel hag yth esa lies outray dhe bub tu. An moyha aswonnys o towl tanbellennow war Guernica. Dhe Ebrel April 26ves, 1937, y tewlis tanbellennow war Guernica gans Legion Condor, skoodhys gans rewlyans Nazi Hitler. An kynsa tro o mayth esa niver bras a dhynasogyon shyndys.\nDiwettha golegyans an folen ma a veu an 14 Est 2021, dhe 14:39.


1 Myghternedh 18 (ABK) - Bible Society\n1 Myghternedh 18 ABK\nElias a Dhehwel dhe Ahab\n1Wosa lies dydh ger an ARLOEDH a dheuth dhe Elias, yn tressa blydhen an syghor, ow leverel, ‘Ke, omdhiskwedh dhe Ahab, ha my a dhannvon glaw war an nor.’ 2Ytho Elias eth hag omdhiskwedhes dhe Ahab. An divoetter o sevur yn Samaria. 3Ahab a elwis Obadia, governour y ji. Yth esa Obadia owth owna an ARLOEDH yn feur; 4pan esa Yezebel ow ladha profoesi an ARLOEDH, Obadia a gemmersa kans profoes, aga hudha yn mogowyow, hanter kans yn pubonan, ha'ga sostena gans bara ha dowr. 5Ahab a leveris dhe Obadia, ‘Ke der an tir, bys yn pub fenten a dhowr hag pub nans: martesen ni a gyv gwels rag gwitha an vergh ha'n mulyon yn few, ma na gellyn oll an enyvales.’ 6Ytho i a rannas an tir yntredha rag tremena dredho: Ahab eth yn unn fordh y honan, hag Obadia eth yn ken fordh y honan.\n7Pan esa Obadia war an fordh, Elias a dheuth er y bynn; Obadia a'n aswonnis, koedha war y fas, ha leverel, ‘Yw ty, ow arloedh Elias?’ 8Ev a worthybis dhodho, ‘Yth yw my. Ke, lavar dhe'th arloedh bos Elias omma.’ 9Hag ev a leveris, ‘Fatell beghis may teliffri dha was yn leuv Ahab, dhe'm ladha? 10Dell vew an ARLOEDH dha Dhuw, nyns eus kenedhel na gwlaskor ma na dhannvonas ow arloedh dhe'th hwilas; ha pan leverens, “Nyns, usi ev omma,” ev a wrug dhe'n genedhel po a'n wlaskor na gul ti, na'th kavsens. 11Mes lemmyn ty a lever, “Ke, lavar dhe'th arloedh bos Elias omma.” 12Kettell vydhav gyllys ahanas, spyrys an ARLOEDH a'th teg ny wonn py le; ytho pan dhov ha leverel dhe Ahab ha ny yll ev dha gavoes, ev a'm ladh. Dha was re borthas own a'n ARLOEDH a-dhia'm yowynkneth. 13A ny veu leverys dhe'm arloedh an pyth a wrug pan ladhas Yezebel profoesi an ARLOEDH, fatell gudhis kans profoes a'n ARLOEDH yn vogow, hanter-kans yn pubonan, ha'ga sostena gans bara ha dowr? 14Mes lemmyn ty a lever, “Ke, lavar dhe'th arloedh bos Elias omma”: ev a'm ladh yn sur.’ 15Elias a leveris, ‘Dell vew ARLOEDH an luyow, mayth esov ow sevel a-ragdho, my a omdhiskwedh dhodho yn sur hedhyw.’ 16Ytho Obadia eth dhe vetya gans Ahab, ha leverel dhodho; hag Ahab eth dhe vetya gans Elias.\n17Pan welas Elias, Ahab a leveris dhodho, ‘Yw ty, neb a drobel Ysrael?’ 18Ev a worthybis, ‘Ny droblis Ysrael; mes ty ha chi dha das a'n gwrug, drefenn hwi dhe eskasa gorhemmynnow an ARLOEDH ha holya an Baalim. 19Lemmyn ytho dannvon ha kuntell oll Ysrael ragov dhe venydh Karmel, gans an peswar kans ha hanter-kans profoes a Baal ha'n peswar kans profoes a Ashera, a dheber orth moes Yezebel.’\nKesstrif Menydh Karmel\n20Ytho Ahab a dhannvonas dhe oll an Ysraelysi, ha kuntell an brofoesi dhe venydh Karmel. 21Ena Elias a dheuth ogas dhe oll an bobel, ha leverel, ‘Pes termyn a vynnowgh kloppya yntra dew dybyans? Mars yw an ARLOEDH Duw, holyewgh ev; mes mars yw Baal, ena holyewgh ev.’ Mes ny worthybis an bobel ger dhodho. 22Ena Elias a leveris dhe'n bobel, ‘My, my ow honan, yw gesys profoes an ARLOEDH; mes profoesi Baal yw peswar kans ha hanter-kans. 23Gas dhedha ytho ri dhyn dew lodhen; gas dhedha dewis unn lodhen dh'aga honan, y dreghi dhe demmyn, ha'y worra war an prenn, mes heb enowi tan. 24Ena gelwewgh war hanow agas duw ha my a elow war hanow an ARLOEDH; an duw neb a worthyp dre dan, ev yw Duw.’ Oll an bobel a worthybis, ‘Kewsys yn ta yw!’ 25Ena Elias a leveris dhe brofoesi Baal, ‘Dewisewgh dh'agas honan onan a'n lodhnow ha'y bareusi yn kynsa, rag hwi yw niverus; ena gelwewgh war hanow aga duw, mes na enowewgh tan.’ 26Ytho i a gemmeras an lodhen a veu res dhedha, y bareusi, ha gelwel war hanow Baal a'n myttin bys yn hanter-dydh, ow kria, ‘A Baal, gorthyp dhyn!’ Mes nyns esa lev, ha nyns esa gorthyp. Hag i a lammas a-dro dhe'n alter re wrussons. 27Dhe hanter-dydh Elias a's skornyas, ow leverel, ‘Kriewgh ughella, rag ev yw duw; poken yma ev owth ombrederi, poken ev re omdennas, poken yma ev ow vyajya. Martesen yma ow koska ha res yw gul dhodho difuna.’ 28Ena i a grias ughella, ha dell o aga usadow, i a omdroghas gans kledhedhyow ha guwow bys pan frosas an goes warnedha. 29Pan dremenas hanter-dydh, i a vuskegis bys yn termyn offrynn an greun, mes nyns esa lev, na gorthyp, na nyns esa nagonan ow koslowes.\n30Ena Elias a leveris dhe oll an bobel, ‘Dewgh nes dhymm,’ hag oll an bobel a dheuth nes dhodho. Ev a ewnhas alter an ARLOEDH re bia tewlys dhe'n dor; 31Elias a gemmeras dewdhek men, herwydh niver loethow mebyon Yakob, may teuth dhedha ger an ARLOEDH, ow leverel, ‘Ysrael a vydh dha hanow’. 32Gans an veyn ev a dhrehevis alter yn hanow an ARLOEDH. Ena ev a wrug kanel a-dro dhedhi, bras lowr rag synsi dew sea18:32 sea: Musur sygh, neppyth ynter 6 ha 30 liter. a has. 33Nessa ev a restras an prenn, treghi an lodhen dhe demmyn, ha'y worra war an prenn. Ev a leveris, ‘Lenwewgh peswar seth a dhowr ha'y dhinewi war an offrynn leskys ha war an prenn.’ 34Ena ev a leveris, ‘Gwrewgh e eylweyth’; hag i a'n gwrug eylweyth. Arta ev a leveris, ‘Gwrewgh e tressa gweyth’; hag i a'n gwrug tressa gweyth, 35may resas an dowr oll a-dro dhe'n alter, ha lenwel an ganel ynwedh gans dowr.\n36Pan dheuth termyn offrynn an greun, an profoes Elias a dheuth nes ha leverel, ‘A ARLOEDH, Duw Abraham, Ysak, hag Ysrael, bedhes godhvedhys an jydh ma dha vos Duw yn Ysrael, hag ow bos dha was, ha my dhe wul oll an taklow ma orth dha arghadow. 37Gorthyp dhymm, A ARLOEDH, gorthyp dhymm, mayth aswonno an bobel ty, A ARLOEDH, dhe vos Duw, ha ty dhe dreylya aga holonn arta war dhe lergh.’ 38Ena tan an ARLOEDH a dhiyskynnas ha kowlleski an offrynn leskys, an prenn, an veyn, ha'n doust, ha hwath a lapyas an dowr esa y'n ganel. 39Pan y'n gwelas oll an bobel, i a goedhas war aga fas ha leverel, ‘An ARLOEDH, ev yw Duw, an ARLOEDH, ev yw Duw.’ 40Elias a leveris dhedha, ‘Dalghennewgh profoesi Baal; na esewgh nagonan anedha dhe dhiank.’ Ena i a's dalghennas; hag Elias a's dros dhe nans Kishon, ha'ga ladha ena.\nDiwedh an Syghor\n41Elias a leveris dhe Ahab, ‘Ke yn-bann, deber hag yv; rag yma son glaw pals.’ 42Ytho Ahab eth yn-bann dhe dhybri hag eva. Elias eth yn-bann dhe benn Karmel; ena ev a omblegyas war an dor ha gorra y fas ynter y dhewlin. 43Ev a leveris dh'y was, ‘Ke yn-bann lemmyn, mir war-tu ha'n mor.’ Ev a yskynnas ha mires, ha leverel, ‘Nyns eus travyth.’ Ena ev a leveris, ‘Ke arta seyth gweyth.’ 44Y'n seythves gweyth ev a leveris, ‘Mir, yma kommolenn vyghan nag yw brassa es leuv den ow tos yn-bann dhiworth an mor.’ Ena ev a leveris, ‘Ke, lavar dhe Ahab, “Herness dha jarett ha diyskynn kyns an glaw dhe'th lettya.” ’ 45Kyns nep-pell an nevow a dhuhas gans kommol ha gwyns, hag yth esa glaw bras. Ahab a varghogas ha mos dhe Yezreel. 46Mes yth esa leuv an ARLOEDH war Elias; ev a wrogysas y dhiwglun ha poenya a-rag Ahab oll an fordh dhe Yezreel.


1 Samuel 26 (ABK) - Bible Society\n1 Samuel26 ABK\nDavydh a Spar Bewnans Sowl Unnweyth Arta\n1Ena an Zifysi a dheuth dhe Sowl yn Gibea ha leverel, ‘A ny omgudh Davydh war venydh Hakila, usi a-dal Yeshimon?’ 2Ena Sowl a sevis ha mos yn-nans dhe wylvos Zif dhe hwilas Davydh, hag yth esa tri mil wour dhewisys a Ysrael ganso yn gwylvos Zif. 3Sowl a gampyas war venydh Hakila, usi a-dal Yeshimon ryb an fordh. Mes yth esa Davydh trigys y'n gwylvos. Pan welas ev Sowl dhe dhos war y lergh y'n gwylvos, 4Davydh a dhannvonas yn-mes aspioryon, hag ev a wodhya bos Sowl yn tevri devedhys. 5Ena Davydh a sevis ha dos dhe'n tyller may kampsa Sowl; ha Davydh a welas an tyller mayth esa Sowl ow krowedha, gans Abner mab Ner, pennhembrenkyas y lu. Yth esa Sowl ow krowedha a-ji dhe'n kamp, hag yth esa an bobel ow kampya a-dro dhodho.\n6Ena Davydh a leveris dhe Ahimelek an Hittyas, ha dhe Abishay mab Seruya, broder Yoab, ‘Piw a vynn mones yn-nans genev a-ji dhe'n kamp dhe Sowl?’ Hag Abishay a worthybis, ‘My a vynn mones genes.’ 7Ytho Davydh hag Abishay eth dhe'n lu y'n nos; hag otta, yth esa Sowl ow krowedha yn kosk a-ji dhe'n kamp, gans y wuw gweskys y'n dor orth y benn; hag yth esa Abner ha'n lu ow krowedha a-dro dhodho. 8Ena Abishay a leveris dhe Davydh, ‘Duw re dhelivras dha eskar a-berth y'th leuv y'n jydh hedhyw; lemmyn rakhenna gas vy dh'y weskel dhe'n dor, my a'th pys, gans unn pych a'n guw; ny'n gwaskav diwweyth.’ 9Mes yn-medh Davydh dhe Abishay, ‘Na wra y dhistrui, rag piw a yll ystynn y leuv erbynn untys an ARLOEDH, ha bos heb kessydhyans?’ 10Hag yn-medh Davydh ynwedh, ‘Dell vew an ARLOEDH, an ARLOEDH a'n gwysk dhe'n dor; po y jydh a dheu dhe verwel; po ev a wra mos yn-nans yn batel ha merwel. 11An ARLOEDH difenn, my dhe ystynn ow leuv yn-rag erbynn untys an ARLOEDH; mes, my a'th pys, kemmer lemmyn an guw usi orth y benn, ha'n seth-dowr, ha deun.’ 12Ytho Davydh a gemmeras an guw ha'n seth-dowr, hag i a omdennas. Ny'n gwelas denvyth, na'y wodhvos, na ny dhifunas denvyth; rag yth esens oll yn kosk, drefenn kosk down dhe goedha dhiworth an ARLOEDH warnedha.\n13Ena Davydh eth a-dreus dhe'n tu arall, ha sevel war benn bre yn pellder, gans spas meur yntredha. 14Davydh a elwis dhe'n bobel, ha dhe Abner mab Ner, ha leverel. ‘Abner, a ny worthybydh?’ Ena Abner a worthybis, ‘Piw osta neb a elow dhe'n myghtern?’ 15Ha Davydh a leveris dhe Abner, ‘A nyns osta gour? Piw yw kepar ha ty yn Ysrael? Prag na withsys war dha arloedh an myghtern. Rag onan a'n bobel a dheuth a-ji dhe dhistrui dha arloedh an myghtern. 16An dra ma re wrussys, nyns yw da. Dell vew an ARLOEDH, hwi a dhervynn an mernans, drefenn na withsowgh war agas arloedh, untys an ARLOEDH. Mir lemmyn, ple'ma guw an myghtern; po an seth-dowr esa orth y benn?’\n17Ha Sowl a aswonnis lev Davydh, ha leverel, ‘Yw hemma dha lev, ow mab Davydh?’ Hag yn-medh Davydh, ‘Yth yw ow lev, ow arloedh, A vyghtern.’ 18Hag yn-medh ev ynwedh, ‘Prag yth helgh ow arloedh war-lergh y was? Pandr'a wrug vy? Py pegh usi y'm leuv? 19Lemmyn ytho, my a'th pys, klewes ow arloedh an myghtern geryow y was. Mars yw an ARLOEDH neb re ynnias warnas er ow fynn, re vlasso offrynn; mes mars yw mebyon den, bedhens mollethys dherag an ARLOEDH, rag i re'm chasyas yn-mes y'n jydh hedhyw ma na gaffen ow rann yn eretons an ARLOEDH, ow leverel, “Ke, serv duwow erell.” 20Lemmyn rakhenna, na wres ow goes koedha dhe'n dor dhe-ves a lok an ARLOEDH; rag myghtern Ysrael re dheuth yn-mes dhe hwilas hwannenn, kepar dell helghir grugyar y'n menydhyow.’\n21Ena Sowl a leveris, ‘My re beghas; dehwel, ow mab Davydh, rag ny wrav drog dhis arta, drefenn bos ow bewnans drudh y'th wolok y'n jydh hedhyw. Otta, my re beu foll, ha my re erryas dres eghenn.’ 22Ha Davydh a worthybis ha leverel, ‘Otta an guw, A vyghtern! Gas onan a'n wer yowynk dhe dreusi omma ha'y gemmeres. 23An ARLOEDH a attal dhe bub gour rag y ewnder ha'y lelder; rag an ARLOEDH a'th telivras a-berth y'm leuv hedhyw, mes ny vynnis ystynn ow leuv erbynn untys an ARLOEDH. 24Hag, otta, kepar dell veu dha vewnans drudh y'm golok y'n jydh hedhyw, yndella re bo ow bewnans drudh yn golok an ARLOEDH, ha re'm deliffro yn-mes a oll anken.’ 25Ena Sowl a leveris dhe Davydh, ‘Bennigys re bi, ow mab Davydh! Ty a wra traow meur, hag ynwedh ty a siwen ynna.’ Ytho Davydh eth war y fordh, ha Sowl a dhehwelis dh'y dyller.


4Dre fydh yth offrynnas Abel dhe Dhuw sakrifis gwell ages sakrifis Kayn, dredho may kavas dustuni y vos ewnhynsek, Duw ow tustunia dh'y rohow; ha dredho, kyn fo marow, ev a gews hwath. 5Dre fydh Enok a veu ravshys na wella mernans: ha ‘ny veu kevys, rag Duw dh'y gemmeres.’ Rag kyns bos kemmerys, dustuniys veu ‘ev dhe vos plegadow dhe Dhuw.’ 6Ha heb fydh ny yllir y blesya. Rag y tegoedh dhe neb a dheffo nes dhe Dhuw krysi y vos byw hag ev dhe wobra an re a'n hwila yn tiwysyk. 7Dre fydh Noy wosa bos gwarnys gans Duw a-dro dhe daklow na veu gwelys hwath, hag ev ownek, a dhrehevis gorhel rag sawya y vayni; dre hemma ev a dhampnyas an bys ha dos ha bos her an ewnder a dheu dre fydh.\n32Ha pandr'a lavarav moy? Rag termyn a fallsa dhymm dhe dherivas a-dro dhe Gideon, Barak, Samson, Yefta, a-dro dhe Davydh ha Samuel ha'n brofoesi, 33neb dre fydh a fethas ruvanethow, breusi yn ewnder, degemmeres an ambosow, degea ganow lewyon, 34difeudhi nerth tanyow, skeusi rag min an kledha, gwaynya krevder yn-mes a wannder, dos ha bos galloesek yn kas, gorra luyow estren dhe'n fo. 35Benynes a dhegemmeras aga re varow dre dhasserghyans. Re a veu tormentys, ow nagha godhvos livreson may tassorghens dhe vywnans gwell. 36Re erell a wodhevis skorn ha skorjya, ha hwath kadonyow ha prisonyans. 37Labydhys vons, heskennys vons yn dew, ledhys vons dre gledha; i a gerdhi yn kreghyn deves ha gever, edhommek, duwenhes, tebeldhyghtys 38– anedha nyns o gwiw an bys – ow kwandra yn gwylvosow ha menydhyow, hag yn mogowyow ha savnow an dor.


Dyski Kernewek - Konsel Kernow\nDyski Kernewek /\nDiwettha nowydhhys: 24/04/2020\nKevewgh kedhlow omma a-dro dhe hensyow dhe dhyski Kernewek, fatel yllowgh y gomendya yn agas skol, an pyth dhe wul mar mynnowgh dalleth klass ha py asnodhow yw kavadow.\nA vynnowgh hwi dalleth dyski Kernewek?\nYma puptra war’n wiasva Go Cornish anodho mayth eus edhom dhywgh rag dhyski Kernewek. Hwi a yll kavos manylyon a glassow ha steusow kavadow, nebes lavarow avel kynsa kamm ha kevrennow dhe gedhlow pella ha gwiasvaow erel.\nKevewgh klass yn agas ogas\nA vynnsewgh komendya Kernewek dh'agas skol po dismygi py asnodhow yw kavadow?\nYma nebes skolyow a dhysk nebes Kernewek seulabrys hag yma asnodhow omma rag skoodhya dyskadoryon a vynn y dhyski. Ni a vynn displegya skoodhyans rag skolyow, dyskadoryon ha kerens y’n vledhenyow a dheu may fydh moy a jonsow rag fleghes dhe dhyski Kernewek.\nHwi a allsa danvon agas flogh dhe Gyn-skol Kernewek, po ni a yll restra trenyans rag dyskadoryon vledhynnyow a-varr may hallons i komendya Kernewek dhe fleghes yowynk.\nAn yeth Kernewek yw dhe les kyns oll rag omvyska fleghes yowynk yn pub lown a gors-dyski der alosegi displegyans a skiens a le. Kernewek a brovi komendyans da ynwedh dhe dhyski yethow erel.\nAn yeth kernewek a yll diaswonyshe pub testen ha gweres studhyoryon hy neshe gans dewlagas nowydh. Kyn tesedh dhe yeth hag amkanow dyski teythyek, y hyll keworra sewyansow dyski dhe Ilow, Drama, Doronieth, Istori, hag erel.\nOwgh hwi dyskador Kernewek po prederi a-dro dhe dhalleth klass?\nMar tiskowgh Kernewek seulabrys po mars esowgh ow prederi a-dro dhe dhalleth klass, gwrewgh omjunya gans an kowethas dyskadoryon “Ros Dyski”. Ros Dyski yw restrans drehevys rag ri skoodhyans dhe’n re na usi ow tyski an yeth Kernewek.\nRag dismygi moy po mar mynnowgh omjunya, kewgh dhe wiasva Ros Dyski mar pleg.\nWJEC/CBAC Kwalifians – Kernewek Nivel Entrans\nWJEC (Welsh Joint Education Committee)/CBAC a brof lemmyn kwalifians yeth nivel entrans yn Kernewek lemmyn.\nWJEC/CBAC a brof kadon a gwalifiansow yeth QCF (Framweyth Kwalifiansow ha Kresys). An kwalifiansow a re kresys yn formel dhe dhyskoryon rag diskwedhes aga gallos yn keskomunya yn yeth aral. Dyskoryon a dhiskwedh an pyth a "yllons y wul" gans aga yeth nowydh, a-der an pyth anodho may hyllons i perthi kov.\nYma tri unses dhyworta may tewisir hag orth nivel entrans an arvreusyans yw yn Kernewek kewsys hepken (nyns eus paperyow skrifys). An tri unses yw:\nKeskomunya ha kedhlow personel\nAdhyskans hag arveth\nOmbrofyoryon a yll dewis yn py unsesow aga bos apposys, ha dewis unsesow dyffrans yn bledhynnyow diwettha orth nivel ughella may tisplekkons downder ha kadon aga Hernewek dres termyn.\nRes yw bos kovskrifys entransow ombrofyer rag Gwenton 2019 ynter 21 mis Meurth 2019 ha 30 mis Ebrel 2019.\nKestevewgh Sodhva an Yeth Kernewek mar pleg rag kedhlow pella. Y hyllir kavos moy a gedhlow a-dro dhe gwalifiansow yeth WJEC/CBAC orth gwiasva WJEC.\nKedhlow pella rag dyskadoryon hag ombroforyon:\nOberennow ensampel rag Kernewek nivel Entrans\nSkrif ensampel rag dyskadoryon\nDiskleryans an ombrofyer\nPolicis Kresen Apposyans:\nSodhva an Taves Kernewek: Polici rag kresen apposyansow\nSodhva an Taves Kernewek: Dyghtyansow rag galowyow\nSodhva an Taves Kernewek: Complaints procedure


1 Timothi 6 (ABK) - Bible Society\n1 Timothi6 ABK\n1Gwres pub den usi yn-dann yew avel kethwas synsi y vester gwiw dhe bub enor, na vo despitys hanow Duw ha'y dhyskas. 2Ha'n re gans mestrysi a grys, na wrens i aga dispresya drefenn aga bos breder, mes y koedh dhedha gonis gwell, avel kethwesyon, rag kryjygyon ha karadow yw an re a wra devnydh a brow an gonis.\nFals Dhyskas ha Gwir Rychys\nDysk an taklow ma ha'ga ynnia. 3Piwpynag a dhysk ken, ha na assent dhe lavarow yagh agan Arloedh Yesu Krist ha'n dyskas yw yn akord gans sansoleth, 4yw goethus, heb konvedhes travyth, mes yma dhodho hwans anyagh dhe dhadhlow ha dhe dhisputyansow a-dro dhe eryow. Dhiworth an taklow ma y teu avi, strivyans, kabel, gogrysyow drog, 5ha'n dadhlow heb worfenn a dus legrys aga brys, ha'n gwir kemmerys dhiworta i, a dyb sansoleth dhe vos mayn rag kavoes gwayn arghansek.6:5 War-lergh re a'n dornskrifow yma dhe dhiwedh an wers Omdenn dhiworth tus a'n par ma. 6Mes gwayn meur yw sansoleth war-barth gans bos kontentys. 7Rag ny dhresen travyth dhe'n bys ma, ha ny6:7 ha ny: War-lergh re a'n dornskrifow ha kler yw na. yllyn doen travyth yn-mes. 8Mes mars eus genen boes ha dillas, kontentys vydhyn gans an re ma. 9An re a vynn bos rych a goedh yn temptyans ha maglenn ha lies tebel-ewl gokki ha drog a wra dhe dus beudhi yn terroes ha diswrians. 10Rag fenten pub drog yw kerensa mona ha der an hwans ma nebes tus res eth yn sowdhan dhiworth an fydh ha gwana aga honan gans lies galar.\nAn Strivyans Da a Fydh\n11Mes ty, a dhen Duw, fi dhiworth an taklow ma ha ke war-lergh ewnder, sansoleth, fydh, kerensa, perthyans, klorder. 12Striv strivyans da an fydh; gwra synsi an bewnans heb diwedh may feus gelwys dhodho ha may hwrussys professyans da anodho a-dherag lies test. 13My a worhemmynn dhis a-dherag Duw a re bewnans dhe bup-tra ha'n Arloedh Yesu Krist a dhustunias gans professyans da a-dherag Pontius Pilat, 14may hwitthi an gorhemmynn heb namm, heb keredh, bys yn omdhiskwedhyans agan Arloedh Yesu Krist. 15Hemma, y'n termyn ewn, a wra ev diskwedhes, an unn Pennsevik bennigys, Myghtern myghternedh, hag Arloedh arlydhi, 16neb yn unnsel yw anvarwel, neb a drig yn golow na yllir dos nes dhodho; neb na wrug denvyth y weles na ny yll denvyth y weles. Dhodho ev re bo enor ha galloes bys vykken. Amen.\n17Gorhemmynn dhe'n dus yw rych y'n bys ma na vons i goethus na trestya yn rychys nag yw sur, mes yn Duw,6:17 mes yn Duw: War-lergh re a'n dornskrifow mes y'n Duw bew. a brof dhyn pup-tra yn rych dhe wul devnydh 'vas anodho. 18Lavar dhedha may hwrons dader, may fons rych yn gwriansow da, may fons hel, parys dhe ranna, 19ow kuntell tresor ragdha aga honan avel sel da erbynn an termyn a dheu, may hallons synsi an bewnans gwir.6:19 an bewnans gwir: War-lergh re a'n dornskrifow bewnans heb diwedh.\n20A Timothi, gwra gwitha an dra re beu res y'th charj, ow treylya dhiworth lavarow gwag hag ansans, ha tybyansow an eyl kontrari dh'y gila, yw henwys ‘Godhvos’ yn fals; 21ow professya hemma, nebes tus re sowdhanas dhiworth an fydh.\nGras genowgh hwi.6:21 Gras genowgh hwi: War-lergh re a'n dornskrifow Gras genes ji. Amen.


Nebes Geryow Kernewek: Piw a waynyas...\n...an dewisyans yn Almayn? Govynn pur dha yw henna! Res o dhymm oberi hedhyw, ytho ny yllyn mires orth sywyansow an dewisyans y’n bellowolok kepar dell vynnsen vy. Mes pur dhidheurek yns: an Unnyans (an CDU ha’n CSU) re gemmeras brassa rann an raglevow, mes ny wrussons i gwaynya kemmys dell re waytsens. An FDP, neb a vynn gul kesgovernans gans an CDU/CSU re waynyas a-dro dhe 10% a’n raglevow -- moy es dell re waytsens -- mes warbarth nyns eus dhe’n tri farti ma moy es hanter an esedhow y’n Senedh awos sywyans drog an Unnyans, ytho ny welyn kesgovernans ‘du-melyn’ yn Almayn.\nOttomma an sywyansow dell yns y’n eur ma (nyns yw pub raglev reknys; an kedhlow ma yw dhiworth Deutsche Welle):\nKledh 9 %\nRe Las 8 %\nErell 4 %\nYtho, mar ny yll an FDP ha’n Unnyans gul kesgovernans, pandr’a hwer? Yma kows a lies possibylder:\n‘Kesgovernans golowys-daromres’ (“Ampelkoalition”), henwys herwydh liwyow a’n tri farti a via ynno: rudh (an SDP), melyn (an FDP), ha gwyrdh (an Re Las). Dre weres an dhew barti arall ma, an SDP a’n jevia moy es hanter an esedhow y’n Bundestag, mes Guido Westerwelle, penn an FDP, re leveris na vynn y barti bos rann a gesgovernans a’n par ma.\n‘Kesgovernans golowys-duromres’ (“Schwampelkoalition”). Henna a via kesgovernans gwrys gans an Unnyans (du yw aga liw y’n kammneves politek Almayn), an FDP (melyn), ha’n Re Las (gwyrdh). Mes my a dhout y fynno an Re Las kesoberi gans an withadoryon, po an FDP gans an Re Las.\n‘Kesgovernans rudh-rudh-glas’, gwrys gans an SDP ha’n Re Las (an kesgovernans a-lemmyn) keffrys ha Parti an Kledh (rudh ynwedh yw liw Parti an Kledh, kepar dell yw liw an SPD, mes rag diblanshe an dhew barti ma yn mappaow ha tresennow, an media a wra devnydh a’n liw magenta po rudhlas rag Parti an Kledh). Dell hevel, ny vynn an SDP ha’n Re Las gul kesgovernans a’n par ma, ha ny vynn Parti an Kledh kesoberi gans an SDP.\n‘Kesgovernans meur’: kesgovernans a’n dhew bagas bras, an Unnyans ha’n SPD. Nyns eus meur a wovenek y hallo an dhew bagas ma kesoberi, mes possibyl yw ni dhe weles kesgovernans meur -- an keth tra re hwyris kyns yn istori politek Almayn. Byttegyns, y teu an govynn, “Yn kesgovernans a’n par na, piw a via an Chansler, Schröder po Merkel?”\nUnn dra yw sur: ha Schröder ha Merkel re omafydhyas dhe vos gwaynyer an dewisyans, neppyth a wra dhymm perthi kov a’n dewisyans lywydhel yn Amerika nans yw pymp blydhen, may hwrug Bush ha Gore an keth tra. Mes yma govenek dhymm na vo res dhyn ni gortos lies seythun kyns godhvos, kepar dell o yn Amerika yn 2000! Gwren ni gweles a’n pyth a syw...\nPostys gans Benjamin Bruch dhe 16:37.


Luk 2:1-20 -- Testament Noweth, treylys gans Nicholas Williams\n1Y wharfa y’n dedhyow na, ordnans dhe dhos adro dheworth Cesar Augustus, y talvya dhe oll an bys bos recknys. 2Cyrenius o governour Syrya pan wharfa an kensa recknans ma. 3Ha pub huny y’n bys a dravalyas dhe vos nombrys, kenyver onen dh’y dre y honen.\n4Ha Josef eth yn ban ynwedh dhya Alyla dheworth Nazara bys yn Judy ha dhe cyta Davyth o gelwys Bethlem, awos ef dhe vos a deylu hag a lynaja Davyth, 5may halla va bos nyverys gans Marya y wreg ambosys, ha gans flogh o hy. 6Y wharfa pan esens y y’n tyller na, may tueth prys hy golovas. 7Hy a wrug denethy hy mab kensa ha hy a’n maylyas yn lystennow hag a’n settyas yn presep yn stabel, dre reson nag esa tyller ragthans y’n gwesty.\n8Yth esa bugeleth y’n keth pow na hag y y’n gwel ow quetha aga flockys dres an nos. 9El an Arluth a dhysquedhas dhedhans ha glory an Arluth a wrug dywy oll adro hag own bras a’s teva. 10Ha’n el a leverys dhedhans, “Na bertheugh own; rag mereugh, yth esof ow try dheugh messach a lowena vras rag oll an bobel; 11rag hedhyw re bue genys dheugh yn cyta Davyth Sylwyas, hen yw an Arluth Cryst. 12Ha helma a vydh syn ragough: why a gaf an flogh byan maylys fast gans lysten hag ef a’y wroweth yn presep.” 13Ha dystough y fue gwelys warbarth gans an el nyver bras a lu nef ow praysya Dew hag ow leverel,\n14“Glory dhe Dhew avan ha war an norvys cres dhe’n re na usy orth y blesya!”\n15Pan wrug an eleth dyberth dhewortans bys yn nef, an vugeleth a leverys an eyl dh’y gela, “Duen ny bys yn Bethlem may hallen gweles an wharfedhyans ma re wrug an Arluth declarya dhyn.”\n16Y eth dy gans toth bras ha cafus Mary ha Josef ha’n flogh a’y wroweth y’n presep. 17Pan welsons an flogh, y a dheryvas an dra re bya cowsys ortans adro dhodho. 18Kettel glowas pubonen henna, y a gemeras marth bras a whedhel an vugeleth. 19Saw Marya a sensas an taclow ma yn town yn hy holon hag ombredery anedhans. 20Nena an vugeleth a dewhelas tre arta, hag y ow praysya Dew hag orth y wordhya awos an maters oll a wrussons clowes ha gweles, poran kepar del vons y deryvys arag dorn dhedhans.\nMichael Everson, Evertype, Westport, 2002-04-08


Nasuck <Pelvic Thrust>, Aegwynn(EU) — персонаж World of Warcraft: статистика, достижения, прогресс, логи, рейтинги, коллеги и полезные ссылки.\nNasuck, Pelvic Thrust, EU-Aegwynn\nВ данном разделе представлены сослуживцы персонажа. В списке представлены предположительные сослуживцы и количество совместных ФК. Кликнув на ссылку "Подробнее", вы можете увидеть кого и когда убили вместе данные персонажи.Agallock, <Pelvic Thrust> — 22Lynethesia, <Pelvic Thrust> — 21Cârishâ, <RocKs of Aegwynn> — 20Ðuge, <Pelvic Thrust> — 19Dronrim, <Pelvic Thrust> — 17Hashmalom, <Pelvic Thrust> — 15Lotusblume, <Pelvic Thrust> — 11Împuls, <Însane> — 11Ariqo, <Pelvic Thrust> — 8Láax — 8Healinx, <Pelvic Thrust> — 6Riverman, <Dhrún> — 5Komata, <eXecuted> — 3Venzul, <Pelvic Thrust> — 2\n— ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10), ОО (10 гер.) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10). — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10). — ОО (10) — Pelvic Thrust, EU–Aegwynn. — ОО (10). — ОО (10 гер.), ОО (10). — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10) — no return, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10), ОО (10 гер.) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (25 гер.) — Zinc, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10), ОО (10 гер.) — Pelvic Thrust, EU–Aegwynn. — ОО (10), ОО (10 гер.) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10), ОО (10 гер.) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10), ОО (10 гер.) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10), ОО (10 гер.), ОО (ЛФР/гибк.) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10), ОО (10 гер.) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Wings of Ysondre, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.) — Pelvic Thrust, EU–Aegwynn. — ОО (10 гер.) — Pelvic Thrust, EU–Aegwynn. — ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn. — ОО (10 гер.), ОО (10) — Pelvic Thrust, EU–Aegwynn.


Bewnans Gilgamesh - Wikipedia\nLeveryans: Bewnans Gilgamesh\nLegh Gilgamesh yn Akkadek.\nBewnans Gilgamesh yw bardhonek epyk a Hen-Mesopotami. Onan a'n kynsa ober a lien aswonnys yw.\nAn dienna versyon hwath y'n bys hedhyw o gwithys war dewdhek legh y'n kuntell lyverva a'n Myghtern Assyrek Ashurbanipal a'n 7ves kansvledhen KOK. Kevres a henwedhlow ha bardhonegow Sumerek yn kever an gorour-myghtern mythek Gilgamesh o martesen kuntellys war-barth dhe vardhonek hirra Akkadek kyns an 7ves kansvledhen KOK.\nAn hwedhel yw a-dro dhe'n keskowethyans yntra Gilgamesh, myghtern a dheuth ha bos digolonhes gans y rewl, ha y goweth, Enkidu, neb yw hanter-gwyls hag a wra aventurys peryllus gans Gilgamesh. Rann vrassa an epyk yw yn kever sens koll Gilgamesh wosa mernans Enkidu.\nAn epyk treylys yw redys oll a-dro an bys. An gorour, Gilgamesh, yw ikon a wonisogeth an werin.\nGilgamesh o an pympves myghtern Uruk, sita goth a Sumer. Y rewl o, dell gryjyn, yn oos 2700 dhe 2500 KOK, 200–400 bledhen kyns an kynsa hwedhlow skrifys a aswonnyn. Y das o an tressa myghtern, Lugalbanda.\nDiwettha golegyans an folen ma a veu an 1 Du 2021, dhe 20:07.


Dyffransow ynter amendyansow a "Benin" - Wikipedia\nDyffransow ynter amendyansow a "Benin"\nVersyon a-dhia 13:54, 11 Hwevrer 2013\n6 bytes added , 9 years ago\nVersyon a-dhia 01:28, 5 Hwevrer 2013 (golegi)\nFry1989 (keskows | kevrohow)\nVersyon a-dhia 13:54, 11 Hwevrer 2013 (golegi) (diswul)\n'''Benin''' (yn [[Frenkek]], ''Bénin'') ew gwlas yn [[Afrika|Africa]] [[Afrika West|West]]. A-dhia Dhowr Nijer y'n north dhe vorrep an [[keynvor Iwerydh|keynvor Atlantek]] y'n soth yma hei owth hedha. [[Nijeri|Nijery]], [[Pow Nijer]], [[Burkina Faso]] ha [[Togo]] ew kentrevogyon dhedhy. Hanow hei bys yn [] o '''Dahomey'''. Kynth ew Porto-Novo an penncitabenncita nacyonal, Cotonou ew an vroassabroassa cita yn poblans ha kenwerth. ''Savannah'' trovadnel ew an sort hin chyf a hin a-dreus an wlas. Yma tus y'n north ow tevy leunmeur a ys; frût ew plenteth y'n soth.\n[[Frenkek]] ew taves an stât; ''quartier latin'' Africa era les-hanow dhe Dhahomey yn termyn coth. Whath, yma an governans owth ajon deg 'eth aral avell davosowtavosow nacyonal. [[Fonek]], [[Yoroubek]] ha [[Batonoumek]] ew an broassa anodhans.\nBenin era stât Marxydh-Leninydh bys yn []. A-dhia an termyn na, ger dâ eus dhodho yn Africa dadn an Sahara avell weriniethgwerinieth lies-party grevcrev. An lewydh a-lebmyn, Thomas Yayi Boni, a sewyas Mathieu Kérékou woja dewisyanjow an 19 [[Mys Merth|Meurth]] []. Laha selyek Benin a dhefendyas Kérékou ha'n lewydh kyns, Nicéphore Soglo, dhe gesstrivya gras dhe vloodh anjei. Anserhek era Yayi Boni; th era dedhewys ganjo chanjya an system Kérékou ha "gwil dhe Benin bos an [[Hong Kong]] a Africa".


Kell - Wikipedia\nbiological component, kesweyth korfoniethel\nmulticellular structure, group of cells, tissue\nKellow goos rudh\nYn bewonieth, an kell po gogell yw an kesweyth selyek a organedhow. Kellow oll yw gwrys der an rannans a gogellow erel.\nAn kerghynnedh yn-mes a'n gell yw diberthys a'n sitoplasm (po kellblasma) y'n gell gans kennen an gell. A-bervedh a nebes gogellow, rannow a'n wogell yw pupprys diberthys a rannow erel. An rannow divaglys ma yw henwys organel (kepar hag organ byghan). Organellow a wra taklow dyffrans y'n gell. Ensamplow an re ma yw an sprusen (yn Sowsnek: nucleus) le may ma an drenken dhioksiribonukleyek (TDN, po yn Sowsnek: DNA), ha mitokondria (po neusreunen) le mayth yw nerth kymyk ketreylys.\nOrganedh a yll bos klasshes avel unngellek (hag yw gogell unnik, kepar ha bakteria) po lieskellek (y'ga mysk losow ha miles). Nyns yw an brassa rann a gellow plansow hag eneval gweladow marnas yn-dann korrwelell wolow gans a 1 dhe 100 mikrometer. Y tismygir bos a-dro dhe 40 trilvil (4×1013) kell yn korf denel.\nKellow o diskudhys yn 1665 gans Robert Hooke neb a'n gelwis herwydh aga semlans orth kellow usys gans menegh yn managhti. Devedhys yw an ger 'kell' a-dhyworth an Latinek cellula hag a styr 'stevel vyghan'.\nDiwettha golegyans an folen ma a veu an 2 Meurth 2022, dhe 14:17.


Jul 24, 2014 by Man Or Astroman?\nOct 15, 2011 by Man Or Astroman?\nFeb 23, 2011 by Man Or Astroman?\nNov 11, 2010 by Man Or Astroman?\nNov 5, 2010 by Man Or Astroman?\nMar 5, 2010 by Man Or Astroman?\nSep 9, 2006 by Man Or Astroman?\nAug 24, 2001 by Man Or Astroman?\nAug 3, 2001 08/01\nAug 3, 2001 by Man Or Astroman?\nMay 23, 1999 by Man Or Astroman?\nApr 27, 1999 by Man Or Astroman?\nTotal Views 89,337\nTotal Views 89,324


Compare Bible readings for Luk 24 in the ABK and the KJV - Bible Society\nMat 28:1-10; Mark 16:1-8; Yow 20:1-10\n1Yn kynsa dydh an seythun, pan dardhas an bora, i a dheuth dhe'n bedh, ow toen an spisys a bareussens. 2Hag i a gavas an men rolys dhe-ves dhiworth an bedh; 3mes pan ethons ynno ny gavsons korf an Arloedh Yesu. 4Hag i hwath sowdhenys a-dro dhe henna, otta, dew wour a sevis rybdha yn dillas dewynnek. 5Own a's teva, hag i a blegyas aga fasow dhe'n dor. Hag i a leveris dhedha, ‘Prag y hwilowgh den bew yn mysk an re varow? 6Nyns usi ev omma, mes ev re beu drehevys. Perthewgh kov fatell gewsis dhywgh hag ev hwath yn Galile, 7ow leverel, bos res Mab an den dhe vos delivrys yn diwleuv peghadoryon ha dhe vos krowsys, ha dasserghi y'n tressa dydh.’ 8Hag i a borthas kov a'y eryow. 9Hag i a dhehwelis dhiworth an bedh hag a dherivas oll an taklow ma dhe'n unnek ha dhe oll an re erell. 10Yth ens i Maria Magdalena, ha Yoanna, ha Maria mamm Jamys, ha'n benynes erell gansa. I a dherivas hemma dhe'n abesteli, 11ha'ga geryow a heveli dhedha bos flows, ha ny gryssons dhedha. 12Mes Peder a sevis yn-bann ha poenya dhe'n bedh, hag ev a ynklinyas ha gweles an lystennow ow krowedha24:12 War-lergh re a'n dornskrifow nyns usi omma ow krowedha. a'ga honan; ena ev a dhehwelis tre, ha dhodho marth a'n pyth a hwarvia.\nAn Kerdh dhe Emmaus\n13Hag otta, yth esa dew anedha ow mos y'n keth jydh na dhe dre tri-ugens erowhys dhiworth Yerusalem, Emmaus y hanow, 14hag yth esens ow kewsel an eyl gans y gila a-dro dhe bup-tra a hwarvia. 15Hag y hwarva, pan esens ow keskewsel hag ow tadhla, Yesu y honan a dheuth nes ha kerdhes gansa, 16mes aga dewlagas o lettys, ma na allens y aswonn. 17Hag yn-medh ev dhedha, ‘Pandra yw an keskowsow ma usi genowgh an eyl gans y gila, ha hwi ow kerdhes, trist agas semlans?’24:17 ow kerdhes, trist agas semlans? War-lergh re a'n dornskrifow ow kerdhes? Hag i a sevis ena, trist. 18Hag onan anedha, henwys Kleopas, a worthybis ow leverel dhodho, ‘Osta jy an unn godriger yn Yerusalem neb na woer pandr'a hwarva ynni y'n dydhyow ma?’ 19Hag yn-medh ev dhedha, ‘Pandra?’ Yn-medhons dhodho, ‘A-dro dhe Yesu a Nazareth, neb o profoes galloesek yn gweythres hag yn ger a-rag Duw hag oll an bobel, 20ha fatell wrug agan pennoferysi ha'gan rewloryon y dhelivra dhe vos dampnys dhe'n mernans, hag i a'n krowssons. 21Mes ni a'gan bo govenek ev dhe vos neb a vedha ow tasprena Ysrael. Byttegyns gans henna oll, an tressa dydh yw lemmyn a-ban hwarva hemma. 22Mes ynwedh neb benynes a'gan bagas a wrug dhyn kemmeres marth, neb a veu orth an bedh myttin a-varr, 23ha pan na allsons kavoes y gorf, i a dheuth ha derivas i dhe weles gwelesigeth a eledh, neb a leveris ev dhe vos bew. 24Ha re a'gan kowetha eth dhe'n bedh ha'y gavoes poran dell lavarsa an benynes, mes ev y honan ny welsons.’ 25Hag yn-medh ev dhedha, ‘A hwi dalsogh ha lent an golonn dhe grysi yn pup-tra a gewsis an brofoesi! 26A nyns o res an Krist dhe wodhav an taklow ma hag entra yn y wolewder?’ 27Hag ow talleth gans Moyses hag oll an brofoesi ev a styryas dhedha pup-tra esa a-dro dhodho y honan yn oll an skryptors.\n28Pan dheuthons nes dhe'n dre mayth esens ow mos, ev a wrug kepar dell ve ow mos pella. 29Mes i a ynnias warnodho ow leverel, ‘Trig genen, rag nammnag yw gorthugher, hag yma'n jydh lemmyn ow sedhi.’ Ytho ev eth a-ji dhe driga gansa. 30Hag y hwarva, pan o ev esedhys gansa orth an voes, y kemmeras bara, ha benniga, ha terri, ha ri dhedha. 31Ha'ga dewlagas a veu igerys, hag i a'n aswonnis; hag ev eth yn-mes a'ga gwel. 32Ena yn-medhons an eyl dh'y gila, ‘A nyns esa agan kolonn ow leski ynnon hag ev ow kewsel genen y'n fordh hag owth igeri an skryptors dhyn?’ 33Ytho i a sevis y'n keth eur na ha dehweles dhe Yerusalem, ha kavoes an unnek ha'n re esa gansa omguntellys war-barth, 34ow leverel, ‘Yn hwir, an Arloedh yw drehevys hag ev re omdhiskwedhas dhe Simon!’ 35Hag i aga honan a dherivas pandr'a hwarva war an fordh, ha fatell veu ev aswonnys dhedha yn terri an bara.\nAn Omdhiskwedhyans dhe'n Dhyskyblon\nMat 28:16-20; Mark 16:14-18; Yow 20:19-23; Obe 1:6-8\n36Hag i hwath ow terivas hemma, ev a sevis yn aga mysk ha leverel dhedha, ‘Kres dhywgh hwi.’ 37Mes amovys ens ha dyegrys, hag i a dybi i dhe weles spyrys. 38Hag yn-medh ev dhedha, ‘Prag yth owgh hwi troblys, ha prag y sev prederow yn agas kolonn? 39Mirewgh orth ow diwleuv ha'm treys, my yw, ow honan. Gwrewgh ow thochya ha gweles, rag spyrys ny'n jeves kig hag eskern, dell welowgh bos dhymmo vy.’ 40Hag ow leverel hemma ev a dhiskwedhas dhedha y dhiwleuv ha'y dreys. 41Hag i hwath diskryjyk dre lowena ha marth, yn-medh ev dhedha, ‘Eus genowgh omma neppyth dhe dhybri?’ 42Hag i a ros dhodho tamm a bysk broylys;24:42 a bysk broylys: War-lergh re a'n dornskrifow a bysk broylys hag a gribenn vel. 43hag orth y gemmeres ev a'n dybris a-ragdha.\n44Hag yn-medh ev dhedha, ‘An re ma yw ow geryow a gewsis orthowgh ha my hwath genowgh, bos res pup-tra skrifys a-dro dhymm yn lagha Moyses hag y'n brofoesi hag y'n salmow dhe vos kollenwys.’ 45Ena ev a igeris aga brys dhe gonvedhes an skryptors. 46Hag yn-medh ev dhedha, ‘Yndella yw skrifys, Krist dhe wodhav, ha dhe sevel dhiworth an re varow y'n tressa dydh; 47hag edrega, ha dehwelyans peghosow,24:47 edrega, ha dehwelyans peghosow: War-lergh re a'n dornskrifow edrega rag dehwelyans peghosow. dhe vos pregewthys yn y hanow ev dhe oll an kenedhlow, ow talleth dhiworth Yerusalem. 48Hwi yw dustunioryon a'n taklow ma. 49Hag otta, my a dhannvon dedhewadyow ow Thas warnowgh; mes hwi, gortewgh y'n sita bys pan vowgh gwiskys gans galloes dhiworth an ughelder.’\nMark 16:19-20; Obe 1:9-11\n50Ena ev a's hembronkas mes bys yn Bethani, hag ow trehevel y dhiwleuv ev a's bennigas. 51Ha pan esa orth aga benniga, ev a dhibarthas dhiworta hag y feu degys yn-bann dhe'n nev. 52Hag i a'n wordhyas, hag ena dehweles dhe Yerusalem gans lowena veur; 53hag yth ethons prest y'n tempel ow kordhya hag24:53 War-lergh re a'n dornskrifow nyns usi an geryow ow kordhya hag. ow penniga Duw.24:53 Yn re a'n dornskrifow yma Amen.


Compare Bible readings for Ysay 7 in the ABK and the ESV - Bible Society\nYsay a Golonnekha Myghtern Ahaz\n1Yn dydhyow Ahaz mab Yotham mab Uzzia, myghtern Yuda, Resin myghtern Aram ha Pekagh mab Remalia myghtern Ysrael a yskynnas dhe Yerusalem dhe werrya er hy fynn, mes ny allas hy fetha. 2Y feu derivys dhe ji Davydh, ow leverel, ‘Aram yw keffrysyas Efraym’; ha'y golonn ha kolonn y bobel a grenas kepar dell gren gwydh an koes a-rag an gwyns.\n3Ena an ARLOEDH a leveris dhe Ysay, Ke yn-rag dhe vetya Ahaz, ty ha Shear-yashub dha vab, orth penn dowrbons an poll gwartha, ryb fordh Park an Troghyer. 4Ty a lever dhodho, Bydh war, hag omwith kosel. Na borth own, na vydh digolonnek drefenn an dhew stokk ma a yttewi ow megi, drefenn sorr fers Resin hag Aram ha mab Remalia. 5Rag Aram re vrasas droktra er dha bynn, gans Efraym ha Remalia, ow leverel, 6Yskynnyn ni erbynn Yuda ha'y broweghi, hy skwardya a-les ha'y hemmeres dre nerth ragon ni agan honan, ha gul mab Tabeel myghtern warnedhi. 7Ytho yndellma y lever an Arloedh DUW:\nha ny hwyrvydh;\n8rag penn Aram yw Damaskus\nha penn Damaskus yw Resin;\nhag a-ji dhe bymp blydhen ha tri-ugens\nEfraym a vydh terrys dhe demmyn ma na vydh pobel na fella.\n9Penn Efraym yw Samaria,\nha penn Samaria yw mab Remalia.\nMar ny gryssowgh\nena ny vydhowgh fastys.\nYsay a Re Tokyn Immanuel dhe Ahaz\n10Ha'n ARLOEDH a gewsis arta dhe Ahaz ow leverel: 11Ty govynn tokyn dhiworth an ARLOEDH dha Dhuw, bedhes po down avel ifarn, po y'n ughelder a-vann. 12Mes Ahaz a leveris, ‘Ny wovynnav, na ny vynnav previ an ARLOEDH.’ 13Ena yn-medh ev:7:13 ev: Henn yw Ysay. ‘Goslowewgh, chi Davydh! A'n synsowgh tra vyghan hwi dhe skwitha tus, mes hwi a vynn ynwedh skwitha ow Duw? 14Rakhenna, an Arloedh y honan a re dhywgh tokyn. Awotta, an wyrghes a omdheg ha dineythi mab ha hi a'n henow Immanuel. 15Kowles ha mel y teber bys pan woer denagha an drog ha dewis an da. 16Rag kyns an maw dhe wodhvos denagha an drog ha dewis an da, an tir a vydh forsakys, mayth owgh hwi ownek a-rag y dhew vyghtern. 17An ARLOEDH a dhre warnas ha war dha bobel ha war ji dha das dydhyow na dheuth a-dhia'n jydh may tibarthas Efraym dhiworth Yuda: myghtern Assyria hogen.’\n18Y'n jydh na an ARLOEDH a hwiban dhe'n gelyonenn usi yn penn pella goverow Ejyp ha dhe'n wenenenn usi yn pow Assyria; 19hag i oll a dheu ha powes war an nansow klegerek ha war folsyow an karregi, war oll prysk an spern ha war bub dowrva.\n20Y'n jydh na an Arloedh a dregh der altenn a veu gobrenys a-dreus dhe'n avon – dre vyghtern Assyria – gols an penn, blew an diwarr, ha hi a remov an varv ynwedh.\n21Y'n jydh na gour a vag denewes ha dew dhavas. 22Drefenn an lanwes a leth a rons, ev a dheber kowles. Rag pubonan yw gesys y'n tir a dheber kowles ha mel.\n23Y'n jydh na pub tyller mayth esa mil gwinbrenn ynno, hag a dylis mil shekel arghans, a vydh spedhas ha spern. 24Gans sethow ha gans gwarak tus a dheu di, rag y fydh oll an tir spedhas ha spern. 25Oll an brennow o kravellys gans kravell, ny edh ena rag own a spedhas ha spern; y fydhons tylleryow mayth yw chatel dannvenys dhe wari, ha trettys gans deves.


Compare Bible readings for 1 Samuel 23 in the ABK and the RSV - Bible Society\n1 Samuel23 ABK\n19Ena an Zifysi a dheuth yn-bann dhe Sowl yn Gibea ow leverel, ‘A nyns usi Davydh owth omgudha genes yn skonsow Horesh, war venydh Hakila, usi a'n dhyghowbarth dhe Yeshimon? 20Lemmyn, A vyghtern, peskweyth may fynni dos yn-nans, gwra yndella; hag y fydh ragon ni dh'y dhelivra a-berth yn leuv an myghtern.’ 21Hag yn-medh Sowl, ‘Bennigys re bowgh gans an ARLOEDH; rag hwi re dhiskwedhas truedh troha my. 22Kewgh, my a'gas pys, ombareusiwgh hwath moy; godhvydhewgh ha gwelewgh an tyller mayth yma ev ow taromres, ha piw re'n gwelas ena; rag derivys yw dhymm ev dhe vos pur fel. 23Gwelewgh ha godhvydhewgh oll an kudhvaow mayth usi owth omgudha, ha dehwelewgh arta dhymm gans derivadow sur. Ena yth av genowgh; ha mars usi ev y'n vro, my a'n hwila yn-mes yn oll an kordhow a Yuda.’ 24Ytho i a sevis, ha mos dhe Zif kyns Sowl. Mes yth esa Davydh ha'y wer yn gwylvos Maon, y'n Araba a'n dhyghowbarth dhe Yeshimon.


2 Makkabeyon 3 (ABK) - Bible Society\n2 Makkabeyon 3 ABK\nDevedhyans Heliodorus dhe Yerusalem\n1Pan o an sita sans annedhys yn kres perfydh, ha'n laghow gwithys fest yn ta, drefenn sansoleth an arghoferyas Onias ha'y gas a dhrog, 2an vyghternedh aga honan a enoras an tyller hag afina an tempel gans rohow a'n gwella; 3hwath bys may porthas Selewkus myghtern Asia a'y dalasow y honan oll an kostow rag servis an sakrifisow.\n4Mes unn Simon, a loeth Benyamin, neb re bia apoyntys kapten an tempel, a dhadhlas gans an arghoferyas a-dro dhe venystrans marghas an sita. 5A-ban na ylli gwarthevya war Onias, ev eth dhe Apollonius mab Tarsus, neb o governour Kelesyria ha Fenikia y'n termyn na, 6ha derivas dhodho bos an dresorva yn Yerusalem leun a sommow mona diniver, ma na yllys bos reknys myns an arghasow, ha nag ens ow tesedha gans akont an sakrifisow; mes y hyllys aga doen yn-dann awtorita an myghtern. 7Pan vetyas Apollonius gans an myghtern, ev a dhiskudhas dhodho an pyth a glewsa a-dro dhe'n arghans. An myghtern a dhewisas Heliodorus y bennvenyster, ha'y dhannvon gans gorhemmynnow dhe dhri dhodho an arghans ragleverys. 8Heliodorus eth yn-kerdh distowgh war y vyaj gans an ragskeus a wul tro hwithrans a'n sitys a Kelesyria ha Fenikia, mes yn gwiryonedh dhe gowlwul towl an myghtern.\n9Pan dheuth dhe Yerusalem, ha wosa bos wolkommys yn kuv gans arghoferyas an sita, ev a gewsis a-dro dhe'n disklosyans re bia gwrys, ha derivas prag y tothya, ha govynn mars o an traow ma gwir. 10An arghoferyas a leveris dhodho bos nebes arghasow gorrys a-denewen rag gwedhwesow hag omdhivasow, 11hag ynwedh pythow Hyrkanus mab Tobias, gour a reowta meur. Ny veu an mater par dell lavarsa Simon didhuw; an sommenn gowal o peswar kans talent a arghans, ha dew gans talent a owr. 12Hag yn-medh ev nag o possybyl mann dregynn dhe vos gwrys dhe'n dus re goelsa yn sansoleth an tyller, hag yn meneghi antorradow an tempel, enorys der an bys oll.\n13Mes Heliodorus, drefenn gorhemmynnow an myghtern dhodho, a leveris bos res dri an arghans yn neb kas yn tresorva an myghtern. 14Ytho ev a apoyntyas dydh ha mos a-ji dhe gevarwoedha hwithrans an arghasow ma. Y feu ahwer nag o byghan der an sita oll.\n15An oferysi a goedhas dhe'n dor a-rag an alter yn aga dillas oferyasek ha gelwel war-tu ha nev, war ev neb re wrug lagha a-dro dhe taklow gorrys yn arghow, ma's gwittho saw rag an re a's gorras ena. 16Seul a welas semlans an arghoferyas o trogh y golonn, rag y fas ha treylyans y liw a dhiskwedhas angoes y enev. 17Rag euth ha kren an korf re dhothya war an gour, hag apert o an dolor a'n jevo yn y golonn dhe'n re a viras orto. 18Ynwedh tus a fistenas yn-mes a'ga chiow yn routhow rag gul pysadow kemmyn drefenn bos an tyller sans dhe vos dres yn disenor. 19Benynes, grogysys gans yskar yn-dann aga bronnow lomm, a dheuth y'n stretow yn routhow. Re a'n benynes yowynk gwithys a-ji a boenyas dhe'n darasow, ha re anedha dhe'n tohow, ha re erell a gykis yn-mes a'n fenestri. 20Hag owth ystynn aga diwleuv tu ha nev, peub a wrug aspysadow. 21Truedhek o gweles an routh a bub eghenn koedhys dhe'n dor, ha gweles own an arghoferyas yn y angoes meur.\nAn Arloedh a With y Dempel\n22Pan esens ow kelwel war an Arloedh Ollgalloesek rag gwitha saw ha sur an arghasow rag an re a's gorras ena, 23Heliodorus a besyas gul an pyth re bia ervirys. 24Mes pan dheuth dhe'n dresorva gans y withysi, poran y'n termyn na Rewler an spyrysyon ha pub galloes a wrug diskwedhyans meur may feu sowdhenys gans nerth Duw oll an re re bia hardh lowr dhe dhos ganso, hag i a glamderas gans euth. 25Rag yth omdhiskwedhas dhedha margh, splann y herness, ha marghek grysel y wedh war y geyn; ev a fyskas yn konneryek erbynn Heliodorus ha gweskel orto gans y garnow a-rag. Marghek an welesigeth o wiskys yn leun-arvwisk a owr. 26Dew wour yowynk a omdhiskwedhas dhodho ynwedh, marthys krev, a dekter gloryus, ha gwiskys yn splann. I a sevi a bub tenewen anodho ha'y gastiga heb lett, ow ri lies skwatt warnodho. 27Heliodorus a goedhas a-dhesempis dhe'n leur ha tewlder down a dheuth warnodho. I a'n kemmeras yn-bann, ha'y worra war ravath, 28ha'y dhoen dhe-ves – an den ma re entersa nammnygen an dresorva ragleverys gans koskordh meur ha'y withysi oll mes lemmyn heb galloes omweres. I a aswonnis yn kler sovraneth Duw.\nOnias a Bys rag Heliodorus\n29Ev a wrowedhas ena dilavar, drefenn an gwrians duwel ha heb govenek vytholl a dhelivrans. 30Yth esen ow kormel an Arloedh rag an ober barthusek a wrug yn y dyller sans y honan. Ha'n tempel, o lenwys a own hag ankres termyn berr kyns, a veu lenwys gans heudh ha lowender, drefenn an Arloedh Ollgalloesek lemmyn dhe omdhiskwedhes.\n31Hag yn skon re a gowetha Heliodorus a bysis Onias dhe elwel war an Ughella may hwrontya bewnans dhe'n gour a'y wrowedh orth y dhiwettha anall. 32Ytho an arghoferyas, ow perthi own an myghtern dhe gammdybi bos trayson gwrys dhe Heliodorus gans an Yedhewon, a offrynnas sakrifis rag yeghes an gour. 33Pan esa an arghoferyas ow kul dehwelyans, an keth dew wour yowynk a omdhiskwedhas arta dhe Heliodorus gwiskys y'n keth dillas, hag i a sevis ha leverel, ‘Bydh synsys meur dhe Onias an arghoferyas, a-ban wrontyas an Arloedh dhis dha vewnans a'y wovis. 34Ha ty, neb re beu kastigys gans nev, gwayt derivas dhe beub nerth meuredhek Duw.’ Wosa leverel hemma i eth mes a wel.\n35Ena Heliodorus a offrynnas sakrifis dhe'n Arloedh ha gul ambosow meur dhe Selwyas y vewnans, ha wosa leverel farwell dhe Onias, ev a geskerdhas gans y soudoryon dhe'n myghtern. 36Ev a dhustunias dhe beub a-dro dhe wriansow an Duw ughella, hag a welas gans y lagas y honan. 37Pan wovynnas an myghtern orth Heliodorus py par den a vedha gwiw dhe dhannvon war negys arall dhe Yerusalem, ev a worthybis, 38‘Mara'th eus eskar po braser erbynn dha wovernans, dannvon ev ena, rag ty a'n daskemmer kastigys yn leun, mar tienk gans y vewnans; rag y'n tyller na, heb dhout, yma neb nerth arbennik a Dhuw. 39Rag ev neb a'n jeves y drigva yn nev a woel war an tyller na y honan, ha dri gweres dhodho, hag ev a wysk ha distrui an re a dheu dh'y bystiga.’ 40Hemm o siwyans hwedhel Heliodorus ha gwithyans an dresorva.


Ysay 27 (ABK) - Bible Society\n1Y'n jydh na an ARLOEDH a gessydh gans y gledha kales, bras ha krev Lawethan an sarf usi ow fia, Lawethan an sarf usi ow gwrynya; ha ladha an dhragon usi y'n mor.\n2Y'n jydh na:\nGwinlann desiradow, kenewgh a-dro dhedhi.\n3My, an ARLOEDH, a's gwith;\nprest my a wra hy dowrhe.\nMy a's gwith mo ha myttin\nrag na's pystikko nagonan.\n4Nyns ov vy serrys.\nA pe spedhas ha spern,\ny keskerdhsen er aga fynn yn batel\nha'ga leski oll yn tien.\n5Poken treylyens dhymm rag skovva;\ngwrens i kres genev vy,\nya, gwrens i kres genev vy.\n6Y'n termyn a dheu, gwreydhya a wra Yakob,\nYsrael a egin ha bleujyowa\nha lenwel enep an nor a frut.\n7A wrug ev aga gweskel dell weskis an re a's gweskis?\nPo a vons ledhys kepar dell veu ledhys an re a's ladhas?\n8Orth aga fellhe, orth aga divroa ty a strivyas gansa;\ngans y hwyth fers ev a's removas yn dydh gwyns an Est.\n9Rakhenna, yndellma anewnder Yakob a vydh prenys,\nha hemma a vydh an frut leun ow treylya dhe-ves y begh:\npan worr oll meyn an alter\navel meyn krey dralyes,\nny sev Asherim nag alteryow ynkys.\n10Rag an sita gerys a vydh hy honan oll,\ntrigva ynyal ha forsakys;\nena an leughi a beur,\nhag ena i a wrowedh ha devorya pub barrenn.\n11Pan yw sygh hy skorrow, yth yns terrys dhe-ves;\nbenynes a dheu ha'ga enowi.\nRag homm yw pobel heb konvedhes;\nrakhenna ny gemmer aga Kreador truedh anedha,\nha ny dhiskwedh aga Gwrier favour dhedha.\n12Y'n jydh na an ARLOEDH a dhrush a-dhiworth kanel an Ewfrates bys yn nans Ejyp, ha hwi, mebyon Ysrael, a vydh kuntellys onan hag onan. 13Hag y'n jydh na, an hirgorn bras a vydh hwythys, ha'n re a veu kellys yn pow Assyria, ha'n re a veu divres yn pow Ejyp a dheu ha gordhya an ARLOEDH y'n menydh sans, yn Yerusalem.